Moguća suspenzija autonomije Katalonije\nNajmanje 170 ljudi povređeno je u sukobima demonstranata i policije kod aerodroma El Prat u Barseloni, tokom protesta protiv osude katalonskih zvaničnika na zatvorske kazne od devet do 13 godina zbog uloge koju su imali u pokušaju odvajanja Katalonije 2017. godine. Članak Moguća suspenzija autonomije Katalonije se pojavljuje prvo na Dnevni list Danas.\nDanas: Osmoro povređenih u četiri udesa u Nišu\nOrganizacija za hranu i poljoprivredu (FAO) obeležava svake godine 16. oktobar – Svetski dan hrane, dan kada je ova organizacija i osnovana 1945. godine. Članak Više od 800 miliona ljudi u svetu je gladno se pojavljuje prvo na Dnevni list Danas.\nU očekivanju novog većinskog vlasnika Komercijalne banke koja se nalazi u procesu privatizacije, sadašnji akcionari banke pitaju se kada će im biti podeljene dividende iz prethodnih pet godina. Članak Odluke o raspodeli se gomilaju, novca nigde se pojavljuje prvo na Dnevni list Danas.


FK Olimpik predstavlja novi grb za sljedeću sezonu – Haber.ba\nFudbalski klub Olimpik završio je na prvom mjestu u Prvoj ligi Federacije Bosne i Hercegovine, a iz kluba su najavili i mijenjanje grba.\nFK Olimpik - SCsport.ba\nOlimpik je prvak Prve lige FBiH i čekat će zvaničnu odluku Nogometnog saveza BiH vezanu za promociju u Premijer ligu, a iz kluba su najavili i promjene u vizuelnom identitetu.\nNaime, grb FK Olimpik od sutra će biti u potpunosti drugačiji, pošto će biti predstavljen na zvaničnoj stranici Vukova.\n“Za 24 sata predstavit ćemo novi grb FK Olimpik Sarajevo, s kojim ulazimo u takmičarsku sezonu 2020/2021. Pratite našu stranicu i među prvima pogledajte kako će grb FK Olimpik izgledati“, saopštili su iz kluba sa Otoke, prenosi “SCsport“.\nTeme:FK Olimpik, grb, Premijer liga BiH, Prva liga FBiH


Ministar Stefanović: Policija je sada efikasnija nego sto je bila za vreme Tadića i Djilasa.-Atlas034 – ATLAS 034\nMinistar Stefanović: Policija je sada efikasnija nego sto je bila za vreme Tadića i Djilasa.-Atlas034\nMinistar unutrašnjih poslova, Nebojša Stefanović, izjavio je da policija intenzivno radi na rešavanju slučajeva koji su u prethodnim danima uznemirili građane Srbije i poručio da je policija danas daleko efikasnija nego u vreme Tadića i Đilasa.\n„Svakako da nije dobro kada se u našoj zemlji dogode teška krivična dela, ali je svakako i činjenica da je policija danas daleko efikasnija nego u vreme Borisa Tadića, Dragana Đilasa i ostalih koji dele lekcije. I o tome govore njeni rezultati, ne prazne priče kakve pričaju vođe bivšeg režima“, istakao je Stefanović.\nStefanović ih je podsetio da se u Srbiji tokom 2008. i 2009. godine dogodilo 107.658 i 104.839 krivičnih dela, dok je taj broj od 2014. u konstantnom padu, te je u 2019. bio 81.846.\n„Da je broj teških krivičnih dela, na primer ubistava u njihovo vreme bio i 142 godišnje, a u prošloj godini 94 i to sa procentom rasvetljavanja od skoro 95 odsto. Isti ovi policijski službenici na koje vode hajku i povike baš nedavno su razrešili i ubistvo u Beogradu iz 2009. godine“,ukazao je Stefanović.\nStefanović je dodao i da smo u periodu od 2008. do 2012. imali 12 mrtvih u eksplozijama na ulicama, a više od 30 povređenih.\n„U periodu nakon toga ni približno toliko. Kada bi to uporedili sa njihovim periodom, onda može da se kaže da je Beograd u to vreme ličio na Bejrut“, navodi Stefanović.\nStefanović ističe da je mnogo podataka koji jasno dokazuju da je Srbija danas daleko bezbednija zemlja i da je napravila znatan iskorak u borbi protiv kriminala.\n„Isti dugogodišnji policijski službenici i danas vode računa o njenoj bezbednosti, kao i u vreme bivšeg režima. Nisu se promenili, ali danas mogu da rade svoj posao“, ističe Stefanović.\nStefanović ukazuje da za razliku od vremena „kriminalizovanog režima Tadića i Đilasa“, koji su brinuli samo o sticanju miliona evra, kao i političkog profita, kada su kriminalci mogli da nose značke i policijske i drugih službi bezbednosti i budu ugledni investitori, danas policija može da radi svoj posao.\n„Danas se u Srbiji za razliku od Tadićevog i Đilasovog vremena, kada su organizovane kriminalne grupe vedrile i oblačile Srbijom, nijedan kriminalac ne oseća lagodno, a kriminalne grupe beže glavom bez obzira“, ističe Stefanović.\nStefanović podseća i da zato količine zaplenjenih narkotika nisu samo simbolične, kao kada su oni bili na vlasti, već policija danas pleni godišnje i po sedam tona i hapsi oko hiljadu dilera, što je sve u njihovo vreme bilo nezamislivo.\n„Zato sam i uveren da će ljudi iz policije brzo i efikasno razrešiti i ova poslednja krivična dela koja su nas sve uznemirila i pružam im punu podršku u njihovom radu“, poručio je Stefanović.\nObezbeđena ulaganja u osnovnu školu Svtolik Ranković u Aranđelovcu VIDEO.-Atlas034.


18. sednica Opštinskog veća (Foto & Video) – Knjaževačke vesti\nHome / Foto / 18. sednica Opštinskog veća (Foto & Video)\n-Danas je održana 18. sednica Opštinskog veća. Dnevnim redom preovladavali su programi rada javnih preduzeća i ustanova.\nVećnici su tom prilikom razmatrali programe rada : Muzeja, Biblioteke, Doma kulture, Tursitičke organizacije, Javnog preduzeća za razvoj, urbanizam i izgradnju, Agencije za razvoj Knjaževca.\nRazgovaralo se i o planovima detaljne regulacije Knjaževca i tursičkog rizorta ”Jabučko ravnište”. Razmatran je predlog odluke o raspisivanju javnog oglasa za davanje u zakup i na korišćenje poljoprivrednog zemljišta. Jedna od tema bila je i sprovođenje postupka dodele novčane pomoći talentovanim učenicima i studentima, te studentima deficitarnih zanimanja.\nPrevious: U Knjaževcu uskoro Centar za identifikaciju posturalnih deformiteta kod dece i kod mladih (Video)\nNext: SANTA MARIA DELLA SALUTE, u režiji Zdravka Šotre, 27.decembra u Knjaževcu (Video)


05. novembar, 2020.\nMečevi 14.kola Prve lige Srbije u sezoni 2020/21 na programu su od petka do ponedeljka, a u nastavku su parovi i termini susreta.\nDINAMO – SLOGA (petak 06.novembar, 13:00 časova)\nVranjski Dinamo u okviru 14.kola Prve lige Srbije na svom terenu dočekuje goste iz Kraljeva, ekipu Sloge. Domaćini su tokom aktuelne sezone zabeležili tri trijumfa, uz jedan remi i devet poraza, pa sa 10 bodova na svom kontu trenutno zauzimaju poslednje 18.mesto na tabeli. U prethodnom kolu su kao gosti savladali ekipu Borca 1926, a rezultat je bio 0:1. Gosti su tokom aktuelne sezone zabeležili tri pobede, uz tri remija i sedam poraza, pa sa 12 bodova na svom kontu trenutno zauzimaju 15.mesto na tabeli. U prethodnom kolu su kao gosti podelili bodove sa ekipom Dubočice, a rezultat je bio 0:0. Meč je zakazan za petak 06.novembar 2020.godine, sa početkom u 13:00 časova.\nIMT – JAGODINA (petak 06.novembar, 13:00 časova)\nBeogradski IMT u okviru 14.kola Prve lige Srbije na svom terenu dočekuje ekipu Jagodine iz istoimenog grada. Domaćini su tokom aktuelne sezone zabeležili tri pobede, uz četiri remija i šest poraza, pa sa 13 bodova na svom kontu trenutno zauzimaju 14.mesto na tabeli. U prethodnom kolu su kao gosti poraženi u duelu sa ekipom Budućnosti, a rezultat je bio 2:1. Gosti su tokom aktuelne sezone zabeležili pet pobeda, uz pet remija i tri poraza, pa sa 20 bodova na svom kontu trenutno zauzimaju 6.mesto na tabeli. U prethodnom kolu su kao domaćini podelili bodove sa ekipom Grafičara, a rezultat je bio 0:0. Meč je zakazan za petak 06.novembar 2020.godine, sa početkom u 13:00 časova.\nGRAFIČAR – ŽELEZNIČAR (subota 07.novembar, 13:00 časova)\nBeogradski Grafičar u okviru 14.kola Prve lige Srbije na svom terenu dočekuje goste iz Pančeva, ekipu Železničara. Domaćini su tokom aktuelne sezone zabeležili šest pobeda, uz četiri remija i tri poraza, pa sa 22 boda na svom kontu trenutno zauzimaju 3.mesto na tabeli. U prethodnom kolu su kao gosti podelili bodove sa ekipom Jagodine, a rezultat je bio 0:0. Gosti su tokom aktuelne sezone zabeležili četiri pobede, uz tri remija i šest poraza, pa sa 15 bodova na svom kontu trenutno zauzimaju 13.mesto na tabeli. U prethodnom kolu su kao domaćini poraženi u duelu sa ekipom Radničkog iz Sremske Mitrovice, a rezultat je bio 0:1. Meč je zakazan za subotu 07.novembar 2020.godine, sa početkom u 13:00 časova.\nBORAC 1926 – ZEMUN (Odloženo)\nČačanski Borac u okviru 14.kola Prve lige Srbije na svom terenu dočekuje goste iz Beograda, ekipu Zemuna. Domaćini su tokom aktuelne sezone zabeležili šest pobeda, uz jedan remi i šest poraza, pa sa 19 bodova na svom kontu trenutno zauzimaju 7.mesto na tabeli. U prethodnom kolu su kao domaćini poraženi u duelu sa ekipom Dinama, a rezultat je bio 0:1. Gosti su tokom aktuelne sezone zabeležili tri pobede, uz dva remija i osam poraza, pa sa 11 bodova na svom kontu trenutno zauzimaju 17.mesto na tabeli. U prethodnom kolu su kao domaćini poraženi u duelu sa ekipom OFK Žarkovo, a rezultat je bio 0:1. Meč je zakazan za subotu 07.novembar 2020.godine, sa početkom u 18:00 časova.\nKABEL – TRAYAL (nedelja 08.novembar, 13:00 časova)\nNovosadski Kabel u okviru 14.kola Prve lige Srbije na svom terenu dočekuje goste iz Kruševca, ekipu Trajala. Domaćini su tokom aktuelne sezone zabeležili osam pobeda, uz tri remija i dva poraza, pa sa 27 bodova na svom kontu trenutno zauzimaju 2.mesto na tabeli. U prethodnom kolu su kao gosti podelili bodove sa ekipom Kolubare, a rezultat je bio 0:0. Gosti su tokom aktuelne sezone zabeležili pet pobeda, uz dva remija i šest poraza, pa sa 17 bodova na svom kontu trenutno zauzimaju 11.mesto na tabeli. U prethodnom kolu su kao domaćini poraženi u duelu sa ekipom Radničkog iz Pirota, a rezultat je bio 1:2. Meč je zakazan za nedelju 08.novembar 2020.godine, sa početkom u 13:00 časova.\nOFK ŽARKOVO – LOZNICA (nedelja 08.novembar, 13:00 časova)\nBeogradski OFK Žarkovo u okviru 14.kola Prve lige Srbije na svom terenu dočekuje ekipu Loznice iz istoimenog grada. Domaćini su tokom aktuelne sezone zabeležili pet pobeda, uz četiri remija i četiri poraza, pa sa 19 bodova na svom kontu trenutno zauzimaju 8.mesto na tabeli. U prethodnom kolu su kao gosti savladali ekipu Zemuna, a rezultat je bio 0:1. Gosti su tokom aktuelne sezone zabeležili pet pobeda, uz pet remija i tri poraza, pa sa 20 bodova na svom kontu trenutno zauzimaju 5.mesto na tabeli. U prethodnom kolu su kao domaćini savladali ekipu Radničkog 1923, a rezultat je bio 3:1. Meč je zakazan za nedelju 08.novembar 2020.godine, sa početkom u 13:00 časova.\nRADNIČKI PIROT – BUDUĆNOST (nedelja 08.novembar, 13:00 časova)\nPirotski Radnički u okviru 14.kola Prve lige Srbije na svom terenu dočekuje goste iz Dobanovaca, ekipu Budućnosti. Domaćini su tokom aktuelne sezone zabeležili pet pobeda, uz tri remija i pet poraza, pa sa 18 bodova na svom kontu trenutno zauzimaju 10.mesto na tabeli. U prethodnom kolu su kao gosti savladali ekipu Trajala, a rezultat je bio 1:2. Gosti su tokom aktuelne sezone takođe zabeležili pet pobeda, uz tri remija i pet poraza, pa sa 18 bodova na svom kontu trenutno zauzimaju 9.mesto na tabeli. U prethodnom kolu su kao domaćini savladali ekipu IMT-a, a rezultat je bio 2:1. Meč je zakazan za nedelju 08.novembar 2020.godine, sa početkom u 13:00 časova.\nRADNIČKI SM – DUBOČICA (nedelja 08.novembar, 13:00 časova)\nEkipa Radničkog iz Sremske Mitrovice u okviru 14.kola Prve lige Srbije na svom terenu dočekuje goste iz Leskovca, ekipu Dubočice. Domaćini su tokom aktuelne sezone zabeležili tri pobede, uz dva remija i osam poraza, pa sa 11 bodova na svom kontu trenutno zauzimaju 16.mesto na tabeli. U prethodnom kolu su kao gosti savladali ekipu Železničara, a rezultat je bio 0:1. Gosti su tokom aktuelne sezone zabeležili tri pobede, uz sedam remija i tri poraza, pa sa 16 bodova na svom kontu trenutno zauzimaju 12.mesto na tabeli. U prethodnom kolu su kao domaćini podelili bodove sa ekipom Sloge, a rezultat je bio 0:0. Meč je zakazan za nedelju 08.novembar 2020.godine, sa početkom u 13:00 časova.\nRADNIČKI 1923 – KOLUBARA (ponedeljak 09.novembar, 13:00 časova, TV)\nKragujevački Radnički 1923 u okviru 14.kola Prve lige Srbije na svom terenu dočekuje goste iz Lazarevca, ekipu Kolubare. Domaćini su tokom aktuelne sezone zabeležili deset pobeda, uz dva remija i jedan poraz, pa sa 32 boda na svom kontu trenutno zauzimaju 1.mesto na tabeli. U prethodnom kolu su kao gosti poraženi u duelu sa ekipom Loznice, a rezultat je bio 3:1. Gosti su tokom aktuelne sezone zabeležili šest pobeda, uz četiri remija i tri poraza, pa sa 22 boda na svom kontu trenutno zauzimaju 4.mesto na tabeli. U prethodnom kolu su kao domaćini podelili bodove sa ekipom Kabela, a rezultat je bio 0:0. Meč je zakazan za ponedeljak 09.novembar 2020.godine, sa početkom u 13:00 časova.


Foto: Aleksa Kosanović / Privatna arhiva\n- Dok smo brat i ja čekali autobus ka centu grada da sviramo na ulici, u 11.45 na Novom Beogradu, prekoputa Starog Merkatora, divlje prase je pretrčalo ulicu, ušlo u plastičarsku radnju i napravilo haos - ispričao je za "Blic" Luka Kosanović, student na instrumentu viola.\nKako kaže, radnica se od iznenađenja uplašila, ali on uopšte nije premišljao šta treba da učini: "Ušao sam u radnju, izneo prase napolje i pustio ga da ide svojim putem".\nNjegov gest je i zabeležen u na video snimku, a sve zahvaljujući njegovom bratu Aleksi Kosanoviću.\nNa divlju svinju na Novom Beogradu NALETEO AUTOMOBIL\nSvoju brzu reakciju, Luka nam je objasnio time da razume sve povodom situacije koja je nastala sa divljim svinjama.\n- Verujem da im Beograd odgovara zbog neograničenog izvora hrane, ali svejedno su u pitanju ozbiljne divlje životinje kojih se i lovci klone. Razumem strah ljudi koji su bili na autobuskoj stanici, na svu sreću ovo prase je bilo samo, najverovatnije se izdvojilo od majke - poručuje Luka, pa kroz šalu sugeriše da događaj ima i određenu dozu ironije: "Prase je došlo iz smera mesare koja se nalazi prekoputa radnje gde je prase napravilo pometnju", rekao nam je kroz osmeh.\nOČI U OČI S DIVLJIM SVINJAMA KOD UŠĆA Beograđane i večeras iznenadile preplašene životinje na Novom Beogradu (VIDEO)\nPodestimo, pre neki dan na području Novog Beograda su primećene divlje svinje. Zbog toga su uvedena dežurstva u organizaciji Lovačkog udruženja "Zemun", policije i JKP "Veterina Beograd", koji preduzimaju mere hvatanja, uspavljivanja i zbrinjavanja u prihvatilištu kojim gazduje LU "Zemun", kao i stalnog praćenja njihovog kretanja, uz preduzimanje svih neophodnih biosigurnosnih mera, navodi se u saopštenju.\nTakođe, Uprava za šume juče je izdala upozorenje Beograđanima na potencijalnu opasnost od divljači, koje su prisutne na delovima teritorija opština Zemun i Novi Beograd, na potezu od Bloka 30 do Bloka 9, odnosno, od Ušća do Zemunskog keja. U saopštenju Ministarstva poljoprivrede građani su upozoreni da je neophodno, zarad lične bezbednosti da izbegavaju izlaske u priobalni deo Novog Beograda i Zemuna, naročito uveče i noću, sve dok traje ova neposredna opasnost.


Šta moraju da urade škole i porodice dece da se nikad ne ponovi scenario nasilja iz Barajeva? - Telegraf.rs\nPosle čitavog niza snimaka vršnjačkog nasilja koji su se pojavili poslednjih nekoliko dana, Ministarstvo prosvete, nauke i tehnološkog razvoja uputilo je svim predškolskim i školskim ustanovama dopis sa usvojenim čitavim nizom sistemskih zakona, podzakonskih akata, kao i javnih politika. Cilj ovih zakona je da na neposredan ili posredan način utiču na sprečavanje diskriminacije i zaštitu od svih oblika nasilja u celokupnom sistemu i na svim nivoima obrazovanja i vaspitanja.\nRazvijen je i čitav set mera kroz različite vidove edukacija zaposlenih u sistemu obrazovanja i vaspitanja sa ciljem razvijanja kompetencija za prepoznavanje otvorene i prikrivene diskriminacije u obrazovanju i vaspitanju, prevenciju i postupanje u situacijama nasilja, saopštilo je Ministarstvo prosvete.\nSve ustanove obrazovanja i vaspitanja imaju obavezu da osiguraju za sve učenike obrazovanje, kao i podsticajno i bezbedno okruženje, da sprovode aktivnosti na razvijanju nenasilnog ponašanja i uspostavljanja nulte tolerancije prema nasilju.\nFoto: Printskrin Youtube/Sultan Sultanović\nTREĆI NIVO NASILJA - PRIJAVA\nIstiču da je za treći nivo nasilja i zlostavljanja direktor ustanove u obavezi da podnese prijavu nadležnim organima, organizacijama i službama i obavesti Ministarstvo, odnosno nadležnu školsku upravu, u roku od 24 sata.\nDA SE UKLJUČI PORODICA\n- Pored škole koja ima obavezu da prijavi svako nasilje postoji potreba i da se uključi porodica kao stub društva i na taj način zajedno možemo da učinimo mnogo za decu i njihovu budućnost. Nije dozvoljeno prikrivanje vršnjačkog nasilja, a kada se to desi odgovorni moraju da snose posledice - ističe ministar Šarčević.


Do 15. decembra otvorena izložba “Zmijanjski vez”\n15:30 Direktor banjolučkog "Agroprometa" optužen za brojne malverzcije\n15:00 U martu novi radovi, vodovod za tri mjesne zajednice\n14:45 Šabanova udovica nakon presude: Nismo videli trunku kajanja\n09. Dec 2021 170\nU organizaciji Zavičajnog muzeja, u Prnjavoru je večeras otvorena izložba Muzeja Republike Srpske “Zmijanjski vez – svjetsko nematerijalno nasljeđe”, autora Danijele Đukanović, etnologa i muzejskog savjetnika.\nĐukanovićeva je izjavila Srni da se na 20 izložbenih panoa nalaze fotografije zmijanjskog veza, dokumentacija o procesu nominacije ovog veza za svjetsku listu nematerijalnog nasljeđa, tehnike i ornamentika zmijanjskog veza, kao i podaci o svim udruženjima i nevladinim organizacijama koji danas rade zmijanjski vez i zbog kojih je upisan na Uneskovu listu.\nOna je napomenula da nematerijalno dobro, odnosno nasljeđe, mora da “živi” danas da bi bilo upisano na ovu listu.\n“Zmijanjski vez je prepoznat kao dio kulturnog i nacionalnog identiteta naroda zmijanjske oblasti i grada Banjaluke. Postoji veliki broj udruženja koja praktikuju taj vez, ne na način da ćemo nositi narodne nošnje iz 19. vijeka, već da ornamentika i motivi prisutni na zmijanjskom vezu budu primjenjivi na neki novi, moderan, inovativan način”, navela je Đukanovićeva.\nOna je rekla da to mogu biti haljine ili košulje sa detaljima koji stvaraju kreativne žene okupljene u Udruženju žena “Duga” ili Etno-radionici “Domaća radinost R”, u kojoj Radenka Jungić zmijanjski vez uramljuje kao slike, što je kao veliku umjetnost, između ostalih, prepoznao i slavni srpski režiser Emir Kusturica i uručivao kao nagradu na “Kustendorfu”.\n“Možemo reći da je zmijanjski vez danas naš ambasador u svijetu. U proteklih sedam-osam godina imamo intenzivne radionice koje organizujemo i u školama kroz sekcije na kojima se praktikuje vez, ali i likovne radove, gdje nam je cilj da učenici zapamte taj motiv i ornamentiku”, istakla je Đukanovićeva.\nĐukanovićeva je navela da se u Muzej Republike Srpske često javljaju studenti arhitekture, grafičkog dizajna i dizajna tekstila koji žele da na svoj način primijene zmijanjski vez.\nOna je naglasila da je osnovno da se zapamti izvorna ornamentika i prenosi na nove generacije, ali i da izuzetno značajno razvijati svijest kod mladih o značaju kulturnog nasljeđa.\nDario Topić iz Zavičajnog muzeja u Prnjavoru rekao je da je logičan slijed događaja da ova izložbena postavka nakon predstavljanja u brojnim gradovima Republike Srpske, ali i svijeta, dođe i u Prnjavor.\n“Naši sugrađani imaju priliku da vide šta je to Unesko prepoznao kao nematerijalnu baštinu iz Republike Srpske, odnosno BiH. Zmijanjski vez je nešto najreprezentativnije što imamo”, ukazao je Topić.\nZmijanjski vez predstavlja specifičnu tehniku ukrašavanja određenih dijelova narodne nošnje koju su u prošlosti praktikovale žene iz oblasti Zmijanje, kod Banjaluke.\nZahvaljujući svojim karakteristikama i specifičnosti, zmijanjski vez je 26. novembra 2014. godine u Parizu upisan u Uneskovu reprezentativnu listu nematerijalnog kulturnog nasljeđa čovječanstva kao prvi element iz BiH.\nIzložba “Zmijanjski vez – svjetsko nematerijalno nasljeđe” dostupna je posjetiocima radnim danima do 15. decembra u prostorijama Zavičajnog muzeja u Prnjavoru.\nPotvrđeno iz Gradske uprave: Besplatni udžbenici za đake i ove godine\nSrpska će uskoro dobiti filmski centar\nGORAN DAKIĆ: Moral magistra Bjeloševića\nU povorci badnjaka glumac Duško Mazalica jedva izbjegao pad sa konja


MILAN RADOVIĆ:“STOP AFERAMA I KORUPCIJI“ (VIDEO)\nHomeRegionMILAN RADOVIĆ:“STOP AFERAMA I KORUPCIJI“ (VIDEO)\n01/10/2021Redakcija BALKAN TVRegion, Vesti, za slajder0\nPredstavnici opozicionih stranka uRepublici Srpskoj pozvali su građane da im se pridruže u što većem broju na protestu koji će biti održan 2. oktobra u Banjoj Luci. Milan Radović, zamenik predsednika SDS-a i narodni poslanik, u intervjuu koji je dao za Balkan televiziju, rekao je da je protest usmeren protiv medijskog mraka i pokušaja gašenja medijskih sloboda u RS-u.\n„Prvi cilj organizovanja protesta je ono što vlast, koja prerasta u totalitarni režim, radi. Njima uvek smeta slodoba medija. Oni su izabrali da ne dozvole digitalni signal iako je već odavno doneta odluka Saveta ministara da se izvrši digitalizacija. Međutim, godinama to nije urađeno. Imamo situaciju da je jedna za većinu građana objektivna televizija, RTV BN, praktično onemogućena da radi ukidanjem digitalnog signala. Jedna od prvih naših parola je „Stop medijskom mraku“ ali i stop aferama i korupciji“, navodi Radović.\nPrema njegovim rečima, na protestu će biti traženo ispunjenje dva zahteva. Prvi je da se omogući BN televiziji ravnopravan tretman jer, kako ističe, Alternativna televizija, koja je bliska vlasti, dobila je mogućnost korišćenja digitalnog signala, iako je BN televizija mnogo gledanija.\n„Sa druge strane, javni servis Republike Srpske RTRS u službi je vladajuće koalicije i to, najvećim delom, Saveza nezavisnih socijaldemokrata gospodina Dodika. Imamo pokušaj stvaranja jednoumlja, totalitarizma, gušenja slobode medija. Mi protiv toga moramo da se borimo jer pitanje je šta je sledeći korak. Režim u Republici Srpskoj naneo je mnogo štete građanima, ima mnogo afera koje nastoji da prikrije, a budžet Republike Srpske koristi kao svoj džep“, ističe Radović.\nOn navodi primer afere sa kiseonikom, gde je, prema njegovim rečima, firma koja je isporučivala medicinski kiseonik u javnim ustanovama, zapravo uvozila industrijski kiseonik. Kaže da je na nadležnim organima da utvrde na koji način se to dogodilo.\n„Moramo naglasiti da je industrijski kiseonik tri puta jeftiniji od medicinskog kiseonika. Pitamo se ko je bio sposoban i kojom tehnologijom da preradi taj kiseonik koji je korišćen kod kovid pacijenata širom Republike Srpske, u gotovo svim bolnicama. Reč je o favorizovanju jedne firme, velike su fakture u pitanju i mi očekujemo da tužilaštvo uradi svoj posao“.\nRadović je podsetio na nedavno hapšenje direktora Instituta za javno zdravstvo RS, Branislava Zeljkovića u okviru istrage o nezakonitostima u radu Instituta za javno zdravstvo RS u postupcima javnih nabavki zaštitne medicinske opreme.\n„Maske su plaćane za 20 puta više nego što je njihova cena. Verovatno će se otvoriti i afera respiratora u Republici Srpskoj, gde je takođe, po onome što mi imamo, želim da se ogradim, višestruko veća cena od nabavne“.\nOn je ponovio da se mnogo afera vezuje za vlast.\n„Većina građana je svesna da se vlast umorila, da nema šta da ponudi i da treba da ode. Zato pozivamo sve ljude na mirne proteste u subotu, 2. oktobra u 17.30h na Trgu Krajine u Banjaluci da kažemo šta mislimo. Očekujemo veliku posetu“, navodi Radović.\nKada je reč o unutrašnje-političkom planu u Republici Srpskoj situacija je komplikovana, rekao je za Balkan televiziju Milan Radović, zamenik predsednika SDS-a i narodni poslanik.\n“U Republici Srpskoj imamo na vlasti koaliciju koja vlada punih 15 godina i mi kao opozicija moramo da ukažemo na određene probleme. Ono što brine opoziciju jeste, pre svega, standard građana i izuzetno veliki rast javnog duga Republike Srpske koji je dostigao nivo od preko 6 milijardi KM. Sa druge strane, taj nivo duga je veći od duga Federacije BiH kao drugog entiteta u sastavu BiH. Taj podatak nas zabrinjava iz razloga što Federacija ima duplo više stanovnika i što ima jaču privredu od nas”, naveo je Radović.\nPrema njegovim rečima, nametnute dopune u Krivičnom zakonu Bosne i Hercegovine kojima se zabranjuje i kažnjava negiranje genocida i veličanje ratnih zločinaca koje je nametnuo Valentin Incko, visoki predstavnik u Bosni i Hercegovini, uznemirile su građane Republike Srpske, a s obzirom na to da su sve političke partije iz Federacije, prema rečima Radovića, podgrejavale atmosferu i likovale, to je dodatno zakomplikovalo stvari.\n“Mi smo, kao Srpska demokratska stranka, prihvatili da u sklopu parlamentarnih stranaka Republike Srpske usvojimo određene zaključke kojima bi se dalo do znanja da se to više ne može raditi i izglasali smo u Parlamentu da privremeno blokiramo institucije Bosne i Hercegovine gde mi kao entitet i kao srpski narod učestvujemo dok se ta situacija ne reši“.\nMeđutim, dodaje Radović, ti zaključci su već nekoliko puta prekršeni od strane SNSD-a, za koju kaže da vodi jednu politiku, i govori narodu jednu stvar, a drugo radi.\n„Obaveza je bila da se ti zaključci ne krše. Savez nezavisnih socijaldemokrata ih je prekršo i apsolutno pokazao da se igra s osećanjima naroda što nije dobro. Narod se filuje s određenim stvarima koje nisu ni racionalne ni realne“, zaključuje Radović.\nSusret ministra Stefanovića i turskog ambasadora Aksoja


Apple ostvario rekordni profit\nMyCity » Macintosh » Vest: Rekordni share Apple racunara\nPoslao: 23 Okt 2009 13:18\nNapisano: 06 Okt 2009 12:07\nIstrazivanje koje je radjeno na teritoriji SAD-a, kaze da u Septembru 2009 godine 12% svih racunara u Americi su Apple, a da je taj procenat na svetskom nivou nesto iznad 5%. U svakom slucaju to su rekordi. Prvi put je probijena granica od 5% na glodalnom nivou, dok je 12% share u Americi najveci u novijoj istoriji.\nIstrazivanje dalje kaze da ( vazi samo za US-a ) da 85% onih koji imaju Mac imaju i PC sa Windows-om, kao i to da imaju dosta vise tehnickih dobara nego oni koji imaju samo Windows ( recimo da 66% njih ima tri ili vise racunara ) . Rast koji je zabelezen u Americi je 3% u odnosu na isti period prosle godine i 1% na globalnom nivou ( to je vise nego sto Linux ima ukupan share ), sto se stvarno zapanjujuce visoke cifre s obzirom na tekucu krizu u ekonomiji i cene Apple masina.\nDopuna: 23 Okt 2009 13:18\nNa ovom mestu bi bilo dobro dobro da uradimo i jednu malu dopunu vesti . Naime korporacija Apple je 19 oktobra objavila zvanicne rezultate poslovanja u trecem kvartalu ove godine. To je najbolji kvartal u istoriji korporacije. U tom periodu kompanije je ostvarila promet od 9.87 milijardi $, a sam prihod je iznosio 1.67 milijardi $. U prethodnoj vesti se jasno videlo da Apple znatno podize svoj share na trzistu, a ovim je to i samo finansijski potvrdjeno. Neko izgleda ne zna za krizu .\nUkupno su 479 korisnika na forumu :: 4 registrovanih, 3 sakrivenih i 472 gosta :: [ Administrator ] [ Supermoderator ] [ Moderator ] :: Detaljnije


Rusija odbila izručenje Lugovoja : Nadlanu.com\nRusija odbila izručenje Lugovoja\nObjavljeno 5. jula 2007. / 00:00:00\nMOSKVA, 5. jula 2007. (Beta) - Rusko državno tužilaštvo danas je i zvanično odbilo zahtev Velike Britanije za ekstradiciju Andreja Lugovoja, osumnjičenog za ubistvo bivšeg sovjetskog obaveštajca Aleksandra Litvinjenka u Londonu, javio je Interfaks pozivajući se na izvore u tužilaštvu.\nTužilaštvo još nije zvanično potvrdilo tu informaciju, a taj izvor je naveo da je odbijanje motivisano ruskim Ustavom koji ne dozvoljava ekstradiciju ruskih državljana.\nKOMPLEKSI SU ME UBILI, NE MOGU OVAKAV MEĐU NAROD: Vuk Mob…\nRanije su predstavnici tužilaštva i sam tužilac Jurij Čajka izjavili da Lugovoj neće biti isporučen Velikoj Britaniji upravo iz tog razloga. Takođe je stavljeno do znanja da će mu biti suđeno u Rusiji, u slučaju da bude dozvoljno dokaza.\nLitvinjenko je umro u londonskoj bolnici 23. novembra 2006. godine od trovanja radioaktivnom supstancom. Po tvrdnjama britanskih istražnih organa, polonijum-210 našao se u organizmu Litvinjenka 1. novembra, kada se u londonskom hotelu sreo sa Lugovojem.\nLugovoj je, međutim, odbacio svoju umešanost, optužujući za ubistvo britanske službe, rusku mafiju ili biznismena Borisa Berezovskog.\nKOSA DUGA 190 CENTIMETARA: Zbog traume u frizerskom salonu postala vlasnica Ginisovog…\nPOMOZITE MI: Meksički predsednik ponovo pokušava da proda luksuzni avion


Obrazovanje, zapošljavanje i socijalne politike\nSvrha projekta je uspostaviti efektivan sistem upravljanja tržištem rada (LME) na državnom, entitetskom i kantonalnom nivou te na nivou Brčko distrikta; osnažiti mehanizam izrade budžeta u institucijama na svim nivoima vlasti koje su zadužene za politiku tržišta rada i zapošljavanja; poboljšati rezultate službi za zapošljavanje na nivou lokalnih biroa za zapošljavanje te ojačati kapacitete uposlenika službi za zapošljavanje na svim nivoima.\n“Metodologija za provođenje efektivnog praćenja i evaluacije programa tržišta rada u BiH” izrađena. “Izvještaj o zakonskim preprekama za razvoj službi za zapošljavanje u BiH” Preporuke o programskom budžetiranju izrađene a imenovano osoblje obučeno. Poboljšani rezultati službi za zapošljavanje na nivou lokalnih biroa za zapošljavanje. Osnaženi kapaciteti uposlenika službi za zapošljavanje na svim nivoima.


Datum pregovora i posle: EU je još daleko\nZastave Evropske unije i Srbije kod zgrade Skupštine Srbije\nPrema signalima iz Brisela, postoji šansa da Srbija, ukoliko ispuni već poznate uslove, u oktobru ili decembru dobije datum početka pregovora o pridruživanju Evropskoj uniji.\nStoga je delegacija Srbije, predvođena direktorkom Kancelarije za evropske integracije Milicom Delević i državnim sekretarom Ministarstva pravde Slobodanom Homenom, i boravila u Briselu. Iako je povod bio sastanak sa predstavnicima Crne Gore u okviru njenih priprema za početak pristupnih pregovora sa Evropskom unijom, koji bi trebalo da počne u junu, Evropska komisija je na taj sastanak pozvala i delegaciju Srbije, procenivši da će joj biti korisno da se već sada upozna sa izazovima i obavezama koje i njihovu zemlju čekaju. Konkretnije – da se na primeru Crne Gore uveri zašto će od ključne važnosti biti poglavlja 23 i 24 kojim će se pregovori i otvoriti.\nDa bi Srbiji pred kraj godine mogao biti dodeljen datum početka pristupnih pregovora sa EU potvrdio je i Vincent Degert, šef delegacije Evropske unije u Srbiji, ali je i podsetio na već poznate kriterijume koje Srbija mora da zadovolji.\n“Nema novih uslova, svi su već poznati. U njih spada nastavak dijaloga sa Prištinom, tokom kojeg treba da se reše i implementiraju mnogi problemi, među kojima su i pitanja energije i telekomunikacija. Uz to, mora se pokazati i da se sprovode već postignuti dogovori. Tu je i niz fundamantalih reformi koje treba da se sprovedu, a među njima je i vladavina prava”, rekao je Degert.\nI predsednik Austrije Heinz Fischer izjavio je da će se ta zemlja zalagati da pregovori o pristupanju otpočnu što pre. Fischer je za frankfurtske "Vesti" ocenio da je pravac kojim se kreće Srbija u smeru evropskih integracija pozitivan, da je na tom putu ostvaren dobar razvoj i da je politika Beča, kao i do sada, usmerena ka tome da pregovori koji se vode moraju biti uspešni.\nMeđutim, s obzirom da se tokom pristupnih pregovora sa nekim državama užeg i šireg regiona već nekoliko puta opekla, Evropska komisija je odlučila da promeni redosled pregovaračkih poglavlja sa preostalim aspirantima sa Zapadnog Balkana – Crnom Gorom, Makedonijom i Srbijom.\nEU brine nezavisnost sudstva i položaj manjina\nKako javlja Rikard Jozwiak, dopisnik Radija Slobodna Evropa iz Brisela, nedavno iskustvo Evropske unije pokazalo je da se Hrvatska, koja je pregovore već završila pa će u julu iduće godine zakoračiti u EU, najviše saplitala upravo na poglavljima 23 i 24, koja su na red došla tek pred kraj pregovora. S obzirom da se Srbija i druge i drugi kandidati sa Zapadnog Balkana sa najozbiljnijim preprekama i izazovima susreću upravo u oblastima koje ova poglavlja pokrivaju – a to su vladavina prava, pravosuđe i ljudska prava Brisel je odlučio da ih stavi na dnevni red odmah i drži ih otvorenim do samog kraja pregovora o pridruživanju Evropskoj uniji. Na pitanje šta Evropsku komisiju najviše brine kad su u vladavina prava, pravosuđe i ljudska prava u Srbiji, Jozwiak kaže:\nEU želi da osigura da pravosuđe postane zaista samostalno, da sudije budu nezavisne i birane bez političkog mešanja, navodi dopisnik RSE iz Brisela Rikard Jozwiak.\n“Evropsku komisiju brine što, ne samo u Srbiji, nego i u Crnoj Gori i Makedoniji, dakle, u svim državama Zapadnog Balkana, pravosuđe nije potpuno nezavisno, odnosno, što još uvek ima previše političkog uticaja na tu granu vlasti. Nije zadovoljna ni stanjem nekih fundamentalnih prava – recimo, prava manjina. Dakle, EU želi da osigura da pravosuđe, kao i u mnogim drugim zemljama, postane zaista samostalno, da sudije budu nezavisne i birane bez političkog mešanja. Kad o tome pričam sa ovdašnjim diplomatima, oni uglavnom kažu da kad je u pitanju pravosuđe Srbija preduzima neke korake, ali da nisu sigurni da li su to samo obećanja ili i dela. Zato će Evropska komisija stavljanjem ovih poglavlja na sam početak pregovora i družeći ih otvorenim do kraja biti u stanju da radi temeljan screening, od teme do teme, od implementacije do implementacije, kako bi se uverila kako stvari u pravosuđu zaista stoje. Niko ovde nema iluziju da će pregovori biti kratak proces, naprotiv, trajaće veoma, veoma dugo. Srbija će verovatno dobiti datum početka pregovora u oktobru ili u decembru, ali kad se oni otvore, biće to naporan posao čija će se trajanje meriti ne mesecima nego godinama”, kaže Jozwiak.\nI Nikola Jovanović, urednik stručnog časopisa “Izazovi evropskih integracija”, za Radio Slobodna Evropa kaže da Evropska komisija polazi od toga da nijedna država Zapadnog Balkana koja čeka u redu pred Unijom ne stoji najbolje na poljima koja pokrivaju poglavlja 23 i 24.\n“To su pitanja koja su postala izuzetno politička, tako da će akcenat sigurno – i pre, i za vreme i prilikom zaključivanja pregovora – biti upravo na pravosuđu i na srodnim pitanjima. Srbija je imala dosta kompleksnu reformu, koja, međutim, i dalje zahteva korekcije i pojašnjavanja, iako je veliki deo posla završen. Naravno, biće neophodan dijalog naše administracije sa Evropskom komisijom, pogotovo o ovim pitanjima”, ocenjuje Jovanović.\nBeograd između Kosova i evropske agende


Internacionalna članstva i partnerstva kao garant visokog kvaliteta edukacije koji obezbeđuje LINKgroup | LINK group\nLINKgroup je u proteklom periodu uspostavio nova partnerstva i članstva u prestižnim međunarodnim organizacijama: International Project Management Association – IPMA i IPMA Srbija, Authorized PSI Assessment Center, European Digital Learning Network i London Chamber of Commerce and Industry.\nJoš jedan pokazatelj nastojanja ove kompanije da posluje u skladu sa najvišim svetskim standardima jesu i obnovljena partnerstva u značajnim internacionalnim institucijama za edukaciju i kvalifikaciju, među kojima su: Cambridge Assessment International Education, Cambridge Assessment English, Chartered Institute of Marketing ili Human Resource Certification Institute.\nPartnerstvo i članstvo u International Project Management Association – IPMA i IPMA Srbija\nInternational Project Management Association – IPMA je vodeća svetska organizacija za profesionalnu sertifikaciju projektnih menadžera, koja sarađuje sa više od 70 nacionalnih organizacija širom sveta. Njihov sertifikat ima nivo najjačeg svetskog standarda za projektne menadžere i predstavlja neoboriv dokaz njihovih znanja i sposobnosti, kao i jedan od uslova za rad u ovoj branši.\nLINKgroup je u proteklom periodu uspostavio partnerstvo sa IPMA organizacijom na svetskom nivou i članstvo u IPMA Srbija, što je potvrda da smo ispunili izuzetno visoke standarde koje ove cenjene institucije stavljaju pred svoje partnere.\nPredstavništvo LINKgroupa u Sarajevu postalo Authorized PSI Assessment Center\nPredstavništvo LINKgroupa u Sarajevu (Bosna i Hercegovina) postalo je Authorized PSI Assessment Center, što znači da ima ovlašćenje da sprovodi testiranja i dodeljuje sertifikate iz oblasti biznisa, IT-ja i engleskog jezika.\nPSI Services je više od 70 godina globalni lider u oblasti programa online testiranja koji su ključni za svaki sektor, sa izvanrednim rezultatima u oblasti informacionih tehnologija, avijacije, finansija, zdravstvene zaštite i proizvodnje.\nJedina kompanija u Srbiji koja je član European Digital Learning Network (DLearn)\nLINKgroup je postao jedina kompanija u Srbiji koja je članica prestižne European Digital Learning Network (DLearn), vodeće svetske mreže koja okuplja najeminentnije evropske organizacije i eksperte kako bi zajedno odgovorili na složene izazove digitalnog doba kroz unapređenje edukacije i omogućavanje digitalnog učenja. DLearn sa svojim partnerima pokreće brojne internacionalne inicijative, projekte i aktivnosti i učestvuje u njima kako bi se promovisalo digitalno obrazovanje u svim delovima Evrope.\nČlanstvo u ovoj prestižnoj evropskoj organizaciji predstavlja još jedno priznanje i potvrdu posvećenosti LINKgroupa da savremeno obrazovanje, u skladu sa potrebama 21. veka, učini dostupno svima.\nNova akreditacija za predstavništvo LINKgroupa u Bukureštu\nPredstavništvo LINKgroupa u Bukureštu dobilo je akreditaciju za London Chamber of Commerce and Industry (LCCI) – Approved Examination Centre, što znači da će u narednom periodu i polaznici i kandidati u Rumuniji biti u mogućnosti da polažu LCCI ispite iz oblasti biznisa, marketinga, digitalnog marketinga, prodaje i PR-a.\nLondon Chamber of Commerce and Industry postoji više od 100 godina kao međunarodno priznato udruženje za dodelu sertifikata. Od svog osnivanja, 1881. godine, LCCI je prepoznao potrebu za poboljšanjem komercijalnog i stručnog obrazovanja uporedo sa unapređenjem znanja stranih jezika. LCCI sertifikati obuhvataju stručne, profesionalne i sertifikate iz oblasti engleskog jezika koje priznaje i uvažava veliki broj poslodavaca, vlada i univerziteta širom sveta.\nDugogodišnji partner LINKgroupa: Cambridge Assessment International Education\nCambridge je već godinama partner LINKgroupa, a budući da naša kompanija kontinuirano ispunjava stroge zahteve ove prestižne međunarodne institucije, i ove godine nastavljena je saradnja u vidu obnovljenog partnerstva.\nCambridge International sertifikati predstavljaju spektar profesionalnih kvalifikacija dizajniranih za one koji žele da unaprede svoju karijeru ili nivo obrazovanja. Ove kvalifikacije se fokusiraju na brojne oblasti, specifične za određene poslove, uključujući ICT, poslovanje i menadžment, te svedoče o stručnosti onoga ko ih poseduje u marketingu i prodaji, menadžmentu, finansijama, organizaciji i vođenju projekata. Kao što je opštepoznato, Cambridge kvalifikacije su visokocenjene svugde u svetu.\nCambridge Assessment English Authorized Center već niz godina\nZahvaljujući uspešnoj saradnji sa organizacijom Cambridge Assessment English, kompanija LINKgroup već godinama ima status Cambridge Assessment English Authorized Center za polaganje Cambridge English ispita i procenu znanja engleskog jezika.\nCambridge Assessment English je deo ispitnog odeljenja u okviru Cambridge univerziteta iz Velike Britanije i vodeći je provajder međunarodnih programa i kvalifikacija iz engleskog jezika u više od 130 zemalja. Kao što je poznato, Cambridge Assessment English neguje jedinstveni pristup učenju i ocenjivanju engleskog jezika kroz brojne ispitne i pripremne centre širom sveta. Cambridge English kvalifikacije priznaje više od 20.000 univerziteta, poslodavaca i državnih organa širom sveta.\nLINKgroup je jedan od 200 Chartered Institute of Marketing (CIM) akreditacionih centara\nChartered Institute of Marketing (CIM) iz Velike Britanije je prestižna međunarodna institucija za profesionalnu edukaciju i sertifikaciju stručnjaka iz oblasti marketinga i biznisa. CIM sertifikati su priznati u celom svetu i najbolja su potvrda znanja i stručnosti u oblasti marketinga.\nKompanija LINKgroup je već godinama jedan od 200 akreditacionih centara u celom svetu preko kojih se može doći do najcenjenijeg međunarodnog sertifikata u oblasti marketinga. U prethodnom periodu, zahvaljujući visokim standardima kvaliteta u radu koje LINKgroup ostvaruje, ova saradnja je obnovljena i unapređena.\nLINKgroup godinama obezbeđuje stručnu sertifikaciju menadžera ljudskih resursa preko najvišeg nivoa partnerstva sa vodećim svetskim institutom za HR sertifikaciju, Human Resource Certification Institute (HRCI) iz Sjedinjenih Američkih Država. Budući da LINKgroup ispunjava uslove koji su potrebni za ovaj prestižni status, partnerstvo sa HRCI se nastavlja, kao i mogućnosti za sertifikaciju naših polaznika.\nPoznato je da je HRCI sertifikacija cenjena u krugu direktora i profesionalaca u sektorima za ljudske resurse širom sveta. Zbog toga više od 250.000 HR profesionalaca širom sveta ima ova cenjena zvanja i njihov broj neprestano raste.\nCenimo potvrđena partnerstva i postavljamo nove izazove\nDok sa ponosom i radošću gledamo na uspehe i ostvarene saradnje na internacionalnom niovu, pred sebe neprestano postavljamo nove izazove. Uvek smo u potrazi za novim partnerstvima, težimo da ispunimo visoke kriterijume kvaliteta i nastojimo da svojim polaznicima, učenicima i studentima pružimo što kvalitetnije i savremenije obrazovanje, kao i značajne mogućnosti za međunarodnu kvalifikaciju i sertifikaciju.


Petković: Država će uvek biti uz svoj narod na KiM - Radio Kosovska Mitrovica\nPetković: Država će uvek biti uz svoj narod na KiM\n24. May 2021, 11:51\nDanas je veliki i značajan dan za naš narod na Kosovu i Metohiji kada ispunjavamo veliko obećanje predsednika Aleksandra Vučića i ovde smo da ispratimo prvi dan isplate novčane pomoći Vlade Republike Srbije za naš narod na KiM – izjavio je Petković.\nOn je ponovio da će svaki čovek dobiti po 100 evra u dinarskoj protivvrednosti, i zaposleni i penzioneri i svako dete, dok će nezaposlenin dobiti po 200 evra pomoći.To je pokazatelj koliko država Srbija misli o svom narodu na Kosovu i Metohiji i reč je o dodatnom paketu pomoći za naš narod na KiM. Rebalansom budžeta država je izdvojila najveću pomoć ikada za južnu pokrajinu i to u iznosu od 4 milijade dinara, što za kapitalne projekte, kao što su izgradnja puteva, bolnica, vrtića, što za direktnu finansijsku pomoć. Država će uvek biti tu za svoj narod, da im pomažemo, a vaše je samo da ostanete na svojim vekovnim ognjištima i da se borimo zajedno sa državom za budućnost i za našu decu – poručio je Petković i zahvalio Banci “Poštanska štedionica” na pomoći u realizaciji isplate pomoći.\nReč je o značajnoj finansijskoj instituciji koja je stara preko jednog veka i koja postavlja nove standarde – naveo je Petković.\nSa Petkovićem, ekspozituru u Leposaviću je obišao i predsednik Izvršnog odbora Banke “Poštanska štedionica” mr Bojan Kekić. On je izrazio zadovoljstvo u ime svih zaposlenih na uslovima rada i najvio dalju modernizaciju banke.


Sjajan vikend za planinare "Čelika" - SDCafe.rs\nHome\tInfo\tSjajan vikend za planinare “Čelika”\nNa Rajcu je proteklog vikenda održana republička akcija Planinarskog saveza Srbije, a zapažene rezultate imali su predstavnici Planinarskog kluba „Čelik“ iz Smedereva.\nU raznovrsnim disciplinama učestvovalo je više od 1000 planinara iz Srbije i gosti iz Bosne i Hercegovine. Skup učesnika, kao i polazište, a najčešće i ishodište većine akcija, bio je u planinarskom domu “Čika Duško Jovanović“.\nAkcija je obuhvatala osam disciplina: orijentiring takmičenje, sportsko penjanje, planinski biciklizam, planinsko trčanje, nadvlačenje konopca, pešačke ture (u 8 varijanti), treking liga, planinarska orijentacija, ali i čišćenje Rajca i okoline.\nPlaninarski klub „Čelik“ učestvovao je u pet disciplina, njih 25-oro bilo je na stazi Rajac-Šiljak-Rajac, dužine 13 kilometara, ali su se neki članovi odvažili i otišli sa grupama do Suvobora i tako prepešačili po 18 kilometara.\nU orijentiring takmičenju, koje se boduje za Prvenstvo Srbije u kombinaciju, Liga Srbije – 10. kolo, „Čelik“ je imao četiri člana od kojih su dva osvojila prva mesta i zlatne medalje u svojim kategorijama, jedan treće mesto, a jedan četvrto. Najveću radost priredila je najmlađa u „Čelikovom“ timu, Sofija Nikolić, koja je u kategoriji Ž – 12 osvojila zlatnu medalju.\nU planinarskoj orijentaciji, u redovnom 6. kolu Lige Srbije, „Čelik“ je učestvovao sa ekipom veterana u sastavu Dragan Nikolić, Dragutin Jeremić i Branko Grujić, koja je osvojila prvo mesto. Smederevci su imali i ekipu van konkurencije koja je vršila obuku na terenu predviđenom za takmičenje.\nMuška i ženska ekipa u kojoj su učestvovali članovi „Čelika“ takmičila se u nadvlačenju konopca. Ženska je osvojila prvo a muška drugo mesto.\nNaravno, svi članovi „Čelika“ brinuli su i o čistoći planine i kroz akciju koja je sprovedena, a zajedno sa decom iz Ljiga čišćeni su tereni od otpada koji se tu zatekao zbog nemara neodgovornih posetilaca Rajca.\nSećanje na stare smederevce – Prvi vođa fudbalskih navijača Dimitrije Urošević Kiba


Obezbeđeno 12.000 testova na koronavirus za osuđenike u zatvorima u Srbiji\nVesti Autor:FoNet04. dec. 202012:47 > 12:53\nUprava za izvršenje krivičnih sankcija saopštila je da je obezbedila za kazneno-popravne ustanove 12.000 antigenskih testova za detekciju prisustva koronavirusa kod lica lišenih slobode, kao dodatnu meru prevencije za očuvanje njihovog zdravlja.\nU saopštenju Ministarstva pravde navodi se da je Uprava u novembru nabavila 2.000, a ovog meseca dodatnih 10.000 testova, čiji rezultati stižu za 20 minuta, što je od ogromnog značaja za otkrivanje infekcije kod lica koja tek dolaze na izdržavanje zatvorske kazne ili u pritvor, a koji su asimptomatski prenosioci virusa.\nLekari i medicinski tehničari u zavodima su prošli neophodnu obuku za korišćenje ovih testova.\nU ovom trenutku su u Specijalnoj zatvorskoj bolnici u Beogradu inficirana 53 lica.\nUpravo su antigenski testovi pomogli da se virus otkrije kod novoprimljenih lica odmah po dolasku u ustanovu, kao i kod onih lica koja se već nalaze u karantinu, koji je od marta uveden kao mera prevencije u svim zavodima.\nU ovom broju ima i pacijenata koja su već bili na meri lečenja.\nLica se osećaju dobro, uglavnom imaju blage simptome i sve vreme su pod pojačanim medicinskim nadzorom u posebnom paviljonu koji je prilagođen za obolele od ove infekcije.\nNjihovo lečenje obavljaju lekari ove bolnice, u saradnji sa lekarima Infektivne klinike KC Srbije i Instituta za javno zdravlje Srbije „Dr Milan Jovanović Batut“.\nU saopštenju se podseća da Uprava od 11. marta sprovodi pojačane mere prevencije kako bi se sprečilo širenje koronavirusa, a posete se u zavodima odvijaju uz striktnu primenu zaštitnih mera.\nOsuđenici u kazneno-popravnim ustanovama su u julu počeli da koriste programe „Skajp“ i „Viber“ za kontakt sa članovima svojih porodica, u cilju dodatne psihosocijalne podrške tokom pandemije koronavirusa.\nkoronavirustestoviUprava za izvršenje krivičnih sankcijazatvorenici


Kruševljani položili test humanosti na bazaru u Miličinoj - KruševacGrad\nHumanitarni bazar organizovan je u Miličinoj ulici, a sav prihod sakupljen od prodaje proizvoda namenjen je lečenju četvorogodišnjeg Dimitrija Lazića iz Kruševca. Sugrađani su na bazaru imali (i iskoristili) priliku da kupovinom raznih prehrambenih proizvoda, cvetnih aranžmana ali i raznih ukrasnih i ručnih radova pokažu svoju humanost\n– Ovo nam zaista puno znači, pre svega zato što sredstava nikad dosta. Ja sam nova u ovom gradu i drago mi je što ovde ima toliko divnih i humanih ljudi koji su spremni da izdvoje svoje vreme kako bi pomogli članu svoje zajednice – rekla je Jelena Lazić, Dimitrijeva mama.\nAkciji su se pridružili i članovi Udruženja „Osmeh na dlanu“ za decu i mlade sa smetnjama u razvoju koji su na bazaru posetiocima ponudili radove sa svojih radionica.\n– Mi se inače bavimo humanitarnim radom, odlučili smo da se pridružimo ovoj akciji i da pomognemo, pogotovo kada je reč o detetu. Ovo je peti bazar na kome učestvujemo i iznosimo radove od papira, kartona i tekstila koje naši korisnici prave. Ovakve akcije nam znače jer pored toga što pomažemo i mi smo vidljiviji i uključeniji u društveni život – istakla je Svetlana Ivanović, zamenica predsednika Udruženja „Osmeh na dlanu“.\nVeliko interesovanje posetilaca, pogotovo najmlađih, privukao je štand frizerskog salona „Ruso“ na kome su zainteresovani mogli da dobiju željenu fizuru, a mališani crtež na licu po izboru.\n– Oduvek mi je bila želja da radim ovo, ali nikada do sada nisam imao priliku da na jednom mestu upoznam ljude koji imaju istu želju kao i ja da pomognu. Ovo već postaje ozbiljna manifestacija, sve je više robe i sve se više ljudi javlja da donira stvari. Nadam se da će i ljudi u drugim gradovima videti šta mi radimo i organizovati nešto slično kako bi pomogli onima kojima je pomoć potrebna – napomenuo je Nikola Đorđević iz frizerskog salona „Ruso“.\nJedan od najvećih donatora humanitarnog bazara je i ruski trgovinski lanac Svetofor koji je donirao proizvode domaćih dobavljača.\n– Pristali smo da učestvujemo na humanitarnom bazaru u saradnji sa našim dobavljačima kako bismo pomogli da se izleči Dimitrije Lazić i iskreno se nadamo tome. Uvek ćemo se rado odazvati svim akcijama gde možemo da pomognemo – kazala je Gordana Vićić, direktorka marketa Svetofor u Bivolju.\nOrganizaciju humanitranog bazara podržale su Gradska uprava, JP „Poslovni centar“ i Kulturni centar Kruševac, udruženje Danice Dimitrijević “Mi pomažemo, priključite se i Vi”, udruženje “Obrok za porodicu” Žakline Radonjić i brojni drugi privatni donatori.\nInače, ovo je peti po redu humanitarni bazar koji se održava u Kruševcu, a iz udruženja „Prava žena“ koje je organizator bazara napominju da je plan da se ovakve akcije od sada održavaju svake prve subote u mesecu.\n01.10.2021 0 221\n27.09.2021 0 260\n20.09.2021 0 207\n07.09.2021 0 418\n06.09.2021 1 420


Goran, Author at YU ECO RTV\nNaslovna / Goran\nPre 57 минута\tSport 0\nFudbalski klub Subotica i te kako je poznat subotičkoj fudbalskoj javnosti. Veliki broj dece sa uspehom nosi i brani boje ovog subotičkog kluba. Trenerski kadar je sačinjen od bivših igrača koji sa decom imaju pravi fudbalski odnos. Deca nasmejana dolaze …\nPre 3 сата\tDruštvo, Emisija 0\nNa Prozivci je otvoren novi, najveći i najopremljeniji pet shop u Subotici. Nakon deset godina od otvaranje prve “Pet Svet” prodavnice u ulici Jo Lajoša i druge na Radijalcu, vlasnici kućnih ljubimaca od sada imaju priliku da i na Prozivci, …\nPovodom napisa u pojedinim medijima da je došlo do obračuna migranata u blizini naselja Prozivka, oglasila se Policijska uprava u Subotici koja je dematovala takve navode ocenjujući ih kao „potpune izmišljotine“. Policija apeluje na medije da ovakve vesti ne prenose …\nGradonačelnik Subotice, Setvan Bakić upriličio je danas svečani prijem u Gradskoj kući za Subotičanina Aleksu Stevanovića, člana pobedničkog robotičarskog tima koji je bio najbolji na evropskom takmičenju “EUROBOT 2022.” Gradonačelnik je u Zelenoj sali Gradske kuće čestitao Aleksi Stevanoviću na …\nPre 20 сати\tKultura 0\nU okviru 29. Festivala evropskog filma Palić, koji se ove godine održava od 16. do 22. jula na Paliću i u Subotici, biće predstavljena selekcija „Novi mađarski film” u kojoj će se naći šest ostvarenja iz ove zemlje: “Plava lisica” …\nSutra 24. redovna sednica Skupštine grada\nPre 22 сата\tPolitika 0\nSutra će biti održana 24. redovna sednica Skupštine grada. Pred odbornicima će se naći 20 tačaka dnevnog reda, a direktan prenos sednice možete pratiti na našem programu od 9 časova. Na sutrašnjoj sednici, pred odbornicima će se naći odluka o …\nPre 22 сата\tDruštvo 0\nPotpisivanje peticije kojom se od gradskih vlasti zahteva da se pristupi rešavanju višedecnijskog problema gradskog klizališta, održano je juče od 19 do 22 časa u centru grada. Peticija je pokrenuta od strane nekolicine roditelja čija deca treniraju umetičko i rekreativno …\nPre 22 сата\tDruštvo, Zdravstvo 0\nIako za sada nema podataka o obolelima od groznice Zapadnog Nila u Subotici, stručnjaci ističu da ovo oboljenje mogu preneti sve vrste komaraca, te savetuju zaštitu u vidu repelenata i odgovarajuće odeće. Nadzor nad groznicom Zapadnog Nila u našoj zemlji …\nStranica 1 of 1.50812345\t»\t102030...Kraj »


Beta 21. novembra 2019. 09:40\nDnevne novine u izdanjima za 21. novembar na naslovnim stranama pišu o snimku na kojem navodno ruski agent razmenjuje kese sa srpskim oficirom i o nalogu predsednika Srbije Aleksandra Vučića upućenom Vojnobezbednosnoj agenciji (VBA) da ispita taj slučaj, o novom selektoru košarkaške reprezentacije Srbije Igoru Kokoškovu i o drugim temama.\nALO – „Daj 5 000 evra ili ideš u gepek“ , list piše da je banda pokušala otmicu bivšeg fudbalera Crvene zvezde Alekse Terzića.\nBLIC – „Država pokreće istragu afere ‘Ruski špijun'“, o nalogu Vučića da VBA ispita slučaj ruskog agenta i srpskog oficira. „Vraćam se u Srbiju, u svoju kuću“, o Igoru Kokoškovu koji je novi selektor košarkaške reprezentacije Srbije.\nVEČERNJE NOVOSTI – „Agenture urušavaju neutralnu Srbiju“, o snimku na kojem navodno ruski agent razmenjuje kese sa srpskim oficirom. „Igraće samo oni koji žele plavi dres“, o novom selektoru košarkaške reprezentacije Srbije Kokoškovu.\nDANAS – „Hapšenjem Obradovića potvrdjena priča o aferi Krušik“, intervju bugarske novinarke Dilijane Gajtandžijeve koja je prva objavila tvrdnje o nezakonitoj trgovini oružjem iz Srbije. „Poslanici DS-a osnivaju novu organizaciju?“, list piše da je odloženo formalno ujedinjenje Zajedno za Srbiju (ZZS) i Socijaldemokratske stranke (SDS) u veliku Demokratsku stranku koje je ranije bilo najavljeno za 15. decembar.\nINFORMER – „‘Ruski špijuni’ guraju Srbe u NATO“, list piše da obaveštajna afera trese Srbiju. Pod naslovom „Kežman za lečenje druga dao 500.000 evra“, list piše o humanom gestu bivšeg fudbalera Matije Kežmana.\nKURIR – Pod naslovom „Klao se u sudnici zbog Šarićevog naprijatelja“, list piše da je optuženi Zoran Jeličić naneo sebi povrede na sudjenju u Specijalnom sudu u Beogradu.\nSRPSKI TELEGRAF – „Vučića pljuju zbog slike sa psom“, o komentarima slike na kojoj je predsednik Srbije Aleksandar Vučić sa psom, naposredeno nakon izlaska iz bolnice. „Ruski špijun plaćao generala?“, o špijunskoj aferi.\nPOLITIKA – „Optuženi za ubistvo isekao sebi vrat“, o povredama koje je sebi u sudnici naneo optuženi pripadnik „Valjevskog klana“ Zoran Jeličić. „Od Donbasa i Solzberija do Podgorice i Beograda“, o ruskom obaveštajcu koji na snimku razmenjuje kese sa srpskim oficirom.


Nespreman za rat i u želji da početak ratnog sukoba maksimalno prolongira, Sovjetski Savez je nastojao da putem novog sporazuma osigura svoje pozicije. Sa sovjetske strane se smatralo da će u predstojećim događajima Balkan imati ključnu poziciju i samim tim mesto oko koga su Sovjeti nastojali da putem pregovora usmere nemačku pažnju.\nPostepeno nemačko jačanje na Balkanu i sovjetsko nastojanje da nemački nalet zadrži putem jačanja sopstvenog uticaja u regionu, postavio je jugoslovensku kraljevinu u žižu prelamanja nemačkog i sovjetskog nadmetanja.\nSuočena s nemačkim pritiscima, jugoslovenska vlada je pokušavala da obezbedi potreban vojni oslonac na Sovjetskom Savezu čemu je sovjetska diplomatija izlazila u susret obećavajući izdašnu vojnu pomoć.\nIpak, procenjujući da jugoslovenska oružana sila nije u mogućnosti da pruži duži efikasan otpor nemačkoj armiji, SSSR je uložio veliki napor u stvaranje obaveštajne mreže na samom terenu, kao i političkih i vojnih struktura sposobnih za vođenje gerilskog rata u pozadini nemačkih oružanih snaga koje bi operisale protiv SSSR i Crvene armije.\nZa takav poduhvat su im na raspolaganju stajali široki krugovi građanskih političkih stranaka prosovjetske orijentacije, znatan broj visokih oficira i generala Jugoslovenske vojske, kao i ilegalna Komunistička partija Jugoslavije sa svojom čvrstom partijskom organizacijom.\nU MOMENTIMA DOK JE jugoslovenska vlada sa svoje strane pokušavala da utiče na ubrzano jugoslovensko-sovjetsko približavanje, generalni sekretar Komunističke partije Jugoslavije Josip Broz Tito je u jesen 1940. obaveštavao Kominternu da "radničke mase istupaju u korist približavanja zemlje Moskvi", da se na severnim granicama zemlje koncentrišu brojne nemačke trupe i da se iz toga može zaključiti da nemačka priprema okupaciju severnih delova Jugoslavije.\nZato je tražio dozvolu od Kominterne da jugoslovenski komunisti započnu s organizovanjem otpora kako agresoru, tako i "unutrašnjim kapitulantima" pod parolom "stvaranja narodne vlade radnika i seljaka i oslonca na SSSR".\nKomenterna se negativno odnosila prema takvoj ideji. U centrali Kominterne su se prevashodno iz obzira prema Nemačkoj i potrebe neprovociranja nemačkih reakcija negativno odnosili prema takvim idejama. Smatrali su da parola o stvaranju narodne republike i zaoštravanje političke borbe putem sukoba i demonstracija predstavljaju prevremene akte koji ne uzimaju u obzir karakter postojeće međunarodne situacije i da će samo olakšati posao "reakciji koja će putem krvave rasprave rasturiti pokret i za duže vreme obezvrediti proletarijat".\nZato je partiji savetovano da se drži tradicionalnih metoda borbe, da širi ekonomsku borbu i okuplja mase, a da političku delatnost vodi ojačanom usmenom i štampanom propagandom, rezolucijama, deklaracijama, zahtevima za slobodu i svakodnevne potrebe radnika, kao i putem zalaganja za prijateljstvo sa Sovjetskim Savezom.\nS NARASTANJEM OPASNOSTI od moguće italijanske ili nemačke vojne agresije, Kominterna je jugoslovenskim komunistima naložila 26. oktobra 1940. da u vojsci i među buržoaskim partijama podržavaju stremljenja ka oružanom otporu u slučaju okupacije zemlje i da podstaknu "širok nacionalni pokret pod parolom nezavisnosti naroda Jugoslavije i prava na nacionalno samoopredeljenje i uzajamnu podršku u slučaju bilo kog nasilja, ali bez parole o zaštiti granica". Komunisti su istovremeno dobili nalog i da uspostave bliže veze sa "sitnoburžoaskim i buržoaskim elementima, posebno sa Seljačkom strankom Dragoljuba Jovanovića". Konkretnija uputstva su stigla 30. novembra 1940. posle italijanskog napada na Grčku.\nKominterna je tada naložila jugoslovenskim komunistima da zazuzmu strogu neutralnu poziciju u odnosu na zaraćene strane jer je stajala na stanovištu da "ozbiljna opasnost po neutralitet i nezavisnost Jugoslavije dolazi od strane zaraćenih zemalja, a to pred partiju stavlja ozbiljan zadatak".\nKomunisti su dobili zadatak da se "postojećoj buržoaskoj orijentaciji, delom na britanski, a delom na nemački imperijalizam" treba oštro suprotstaviti još intenzivnijim iskazivanjem "velikog značaja grandiozne svetske politike Sovjetskog Saveza i svih njegovih spoljnopolitičkih nastojanja koja odgovaraju interesima radničkih masa Jugoslavije i celog sveta".\nU tom duhu je Kominterna nastupala sve do proleća 1941. kad je postalo sasvim jasno da se Jugoslavija nalazi pod postojanim nemačkim pritiskom da pristupi Trojnom paktu.\nPRIPREMA REVOLUCIJE U TIŠINI\nSOVJETSKA DIPLOMATIJA je već prvih dana marta 1941. raspolagala informacijama da nemački pregovori s jugoslovenskom vladom imaju cilj da razjasne postojeću situaciju, posebno u pogledu držanja Jugoslavije pred predstojeće nemačke operacije na jugoistoku Evrope. Smatrali su da će pregovori biti povoljno okončani po Nemce i da će Jugoslavija verovatno dozvoliti transporte nemačkih trupa ka jugu i Dunavom.\nIz same Jugoslavije su od vrha Komunističke partije Jugoslavije bili informisani da je "prema proverenim informacijama, jugoslovenska vlada kapitulirala pred Nemačkom" o čemu je Georgi Dimitrov odmah informisao Staljina, Molotova i Ždanova. Oslanjajući se na već definisane principe, Kominterna je od jugoslovenskih komunista tražila da zauzmu odlučujuću poziciju protiv kapitulacije pred Nemačkom, podržavajući svenarodni pokret za suprotstavljanje mogućem nemačkom vojnom napadu i tražeći prijateljstvo sa Sovjetskim Savezom.\nNovi momenti u sovjetskom pristupu Jugoslaviji posle smene Cvetkovićeve vlade su se očitovali i na planu sovjetskog kanalisanja aktivnosti jugoslovenskih komunista koji su tokom svenarodnog bunta protiv pristupanja Jugoslavije Trojnom paktu zauzeli izuzetno aktivnu poziciju. Odmah po vojnom puču 27. marta, generalni sekretar Komunističke partije Jugoslavije Josip Broz Tito je obavestio Kominternu o najnovijim događajima, ističući da partija organizuje svenarodni otpor nemačko-italijanskoj agresiji i "engleskim pokušajima da uvuku Jugoslaviju u rat na svoju stranu".\nIstovremeno, Kominterna je obaveštena da se jugoslovenski komunisti prema novoj vladi odnose oprezno i zalažu za raskid Trojnog pakta i zaključenje pakta sa Sovjetskim Savezom. Pored toga što je poslao obaveštenje o tome da su vojni puč izveli mahom vazduhoplovni oficiri, Broz je isticao da je odlučujući uspeh postignut izlaskom "masa na ulice" i preuveličavajući ulogu jugoslovenskih komunista zaključivao da su demonstracijama protiv stare vlade rukovodili komunisti što nije odgovaralo istini.\nPOSLE KONSULTACIJE s Molotovom, Georgi Dimitrov je jugoslovenskim komunistima savetovao da se ograniče na energično razjašnjenje pozicije jugoslovenskih komunista u masama, što bi se zasnivalo na "organizaciji svenarodnog otpora protiv nemačko-italijanskog ulaska u Jugoslaviju i protiv britanskog pokušaja uvlačenja Jugoslavije u rat na strani Engleske, svenarodnom pritisku na vladu, uključujući raskid saveza sa zemljama Trojnog pakta i zaključenja pakta o uzajamnoj pomoći sa Sovjetskim Savezom uz oprezan odnos prema novoj vladi", uzdržavanje od organizacije uličnih demonstracija i izbegavanje oružanih sukoba masa sa vlastima.\nSavetovano je jačanje partije i njenog uticaja među radnicima, seljacima, omladinom, i unutar vojske uz izbegavanje provociranja neprijatelja jer po Dimitrovu još nije bio nastupio momenat otpočinjanja borbe protiv klasnog neprijatelja.\nOsnovni zadatak partije bio je priprema partije i "masa" za odlučnu borbu koja predstoji. Sovjeti su smatrali da između komunista i vlasti u pogledu otpora potencijalnom napadaču ne sme biti razlike, ali da se istovremeno u tišini treba pripremiti i za otpočinjanje revolucionarnog rata u cilju budućeg boljševičkog preoblikovanja državnog i društvenog uređenja jugoslovenske države. Dobivši datu direktivu Broz je odgovorio da jugoslovenska Komunistička partija smatra vojni prevrat poželjnim momentom u odnosu na odbranu nezavisnosti zemlje, javljajući da je nova vlada uspostavila kontakte s komunistima nastojeći da sasluša njihove zahteve.\nOD MOMENTA NEMAČKOG napada na Jugoslaviju 6. aprila 1941, Sovjetski Savez nije izlazio u javnost sa zvaničnim saopštenjima koja bi imala za cilj jasno definisanje sovjetskog stava ne samo prema napadu Nemaca i njihovih saveznika na Jugoslaviju, već i prema rasplamsavanju rata u Evropi i na Balkanu. Nedostatak informacija i instrukcija izazivao je konfuziju u redovima sovjetskih diplomatskih zvaničnika i funkcionera Kominterne koji su prema sopstvenim svedočenjima bili opsedani pitanjima kako i na koji način oceniti rat koji se vodi protiv Jugoslavije.\nO tome je Georgi Dimitrov razgovarao i sa Staljinom koji je odobrio njegov predlog da se rat Jugoslavije i Grčke protiv nemačkog agresora smatra pravednim. Po Dimitrovu, jugoslovenski narod se branio od "agresije nemačkog imperijalizma" i komunisti Jugoslavije su bili dužni da stoje na poziciji da je rat odbrambeni i da u tom ratu treba učestvovati i da "treba mobilisati mase protiv agresora".\nNakon što su prikupljene informacije o dešavanjima na jugoslovenskom prostoru, sovjetska diplomatija je sredinom juna 1941. ocenjivala da se na teritoriji jugoslovenske kraljevine i dalje odvija "otvoreni grabež od strane zemalja zavojevača", ali da se jasno mogu videti osnovne konture "novih oblika uprave u različitim delovima bivše Jugoslavije". U odnosu na srpski narod čija je sudbina bila u fokusu interesovanja sovjetske diplomatije, zaključeno je da je on razdrobljen i da je na teritoriji užeg dela Srbije, odnosno centralnog dela Jugoslavije naseljenog kompaktnom srpskom masom, formirana posebna nemačka okupaciona zona.\nSOVJETI ZAZIRU OD ISPORUKE ORUŽJA\nPOSLE DVA MESECA "ćutanja sovjetskog državnog vrha", što je bilo u direktnoj vezi s proklamovanom politikom neprovociranja Trećeg rajha, u momentima obraćanja naciji usled početka nemačkog napada na Sovjetski Savez, Vjačeslav Molotov je nabrajajući dotadašnje žrtve fašističke agresije, posebno istakao srpski narod, bez pominjanja drugih jugoslovenskih naroda čime je u krajnje sublimiranoj, ali kristalno jasnoj formi formulisao sovjetske stavove prema dešavanjima na tlu Kraljevine Jugoslavije.\nRazgraničio je pritom državnopravni subjektivitet jugoslovenske kraljevine i ratni saveznički odnos s njenom vladom u izbeglištvu od 22. juna 1941. godine, od posledica njenog vojnog poraza, odnosno nasilne aneksije delova njene teritorije od strane Nemačke, Italije, Bugarske i Mađarske, formiranja kvislinških tvorevina - Nezavisne Države Hrvatske i Velike Albanije i direktne okupacije užeg dela Srbije. Započinjući svoj propagandni rad na zastupanju sovjetskih interesa tokom Drugog svetskog rata, čuveni sovjetski književnik Ilja Erenburg je već 22. juna 1941. pisao, svakako u skladu s važećim ideološkim, političkim i propagandnim tokovima, da su sovjetski saveznici u ratu koji je započeo "pariski radnici, srpski seljaci, ribari Norveške, stanovnici drevnog Praga i izmučeni sinovi okrvavljene Varšave".\nNe zaobilazeći preovlađujući klasni karakter, Erenburg je naglašavao sovjetski saveznički odnos prema srpskom narodu i saosećanje s položajem u kome se našao srpski narod posle vojnog sloma Kraljevine Jugoslavije u kratkotrajnom Aprilskom ratu.\nNEPOSREDNO PO OTPOČINJANJU nemačkog napada na SSSR Georgi Dimitrov je 30. juna dobio nalog od Molotova da preko komunističkih partija u okupiranom delu Evrope organizuje širok pokret otpora Nemcima. U skladu s tim, istog dana je poslata depeša Josipu Brozu u kojoj mu je jasno dato uputstvo za otpočinjanje oružane borbe. Hitno je trebalo započeti s formiranjem partizanskih odreda i borbom u nemačkoj pozadini.\nStaljin i Dimitrov\nTrebalo je napadati vojne fabrike, magacine, skladišta goriva, aerodrome, uništavati pruge, kidati telefonske i telegrafske veze, ometati pokrete nemačkih trupa. Isto tako, trebalo je organizovati seljake da kriju žitarice i sklanjaju stoku u šume. Neprijatelja je trebalo "terorisati kako bi se osećao kao u opsednutoj tvrđavi".\nPrema sovjetskim ocenama, poziv Kominterne i SSSR-a se najviše osetio na prostoru Jugoslavije, posebno u centralnim delovima Srbije i u Crnoj Gori. Poslednjeg dana jula 1941, Dimitrov je izvestio sovjetsko vođstvo da raspolaže informacijama iz hrvatskog generalštaba da se ustanak u Crnoj Gori brzo razvija, da je obuhvatio oko 25.000 ustanika i da njima rukovode uglavnom komunisti i da ga je Josip Broz obavestio da se ustanak u Srbiji dobro razvija, ali da je potrebno dostaviti oružje i municiju i uputiti nekoliko sovjetskih vojnih specijalista. U slučaju pozitivnog odgovora, partizani bi se postarali da odrede i osiguraju mesta sletanja sovjetskih aviona.\nOdgovor iz Moskve je bio krajnje neodređen. Brozu je saopšteno da se pitanje vojne pomoći razjašnjava i da će o tome biti obavešten. Početkom avgusta 1941. Josip Broz je javljao Kominterni o razvoju ustanka preuveličavajući ustaničke uspehe. Očigledno u želji da privuče jaču sovjetsku pažnju i obezbedi neophodnu pomoć, izveštavao je o uništenju brojnih hangara, aviona, skladišta goriva i municije, rušenju pruga i mostova i pogibijama brojnih nemačkih vojnika i oficira.\nPisao je da "mnogobrojni partizanski odredi dejstvuju po planu KPJ" s osnovnim zadatkom uništenja putne železničke, putne i telefonsko-telegrafske infrastrukture i vojnih objekata, uz širenje panike u redovima protivnika. S neskrivenom radošću je javljao o uspesima u borbi protiv hrvatskih domobrana, uništenju čitavih domobranskih bataljona i obaranju nemačkih aviona. Isticao je partizanske uspehe u Crnoj Gori pripisujući zasluge za uspeh komunistima, uz tvrdnju da su u Crnoj Gori oslobođeni svi gradovi.\nVOĐSTVO JUGOSLOVENSKIH KOMUNISTA je više puta tokom leta i jeseni 1941. pokušavalo da obezbedi sovjetsku pomoć u naoružanju i vojnoj opremi. Sam Georgi Dimitrov se sa svoje strane trudio da kod sovjetskih vlasti izdejstvuje potrebnu pomoć. U početku je nastojao da taj problem reši u direktnom kontaktu s Molotovom koji ga je 8. septembra 1941. obavestio da to nije moguće jer se ne raspolaže potrebnim količinama ni za zadovoljenje potreba Crvene armije.\nPošto se u razgovoru s vodećim oficirima Glavne obaveštajne uprave Crvene armije uverio da postoji tehnička mogućnost za dostavu oružja jugoslovenskim partizanima vazdušnim putem, Molotov je 12. septembra poslao pismo Staljinu. Dobivši negativan odgovor od Staljina, Dimitrov je 26. septembra 1941. obavestio Broza da nema tehničkih mogućnosti za prebacivanja traženog oružja u Jugoslaviju i savetovao da se iskoriste sve mogućnosti snabdevanja oružjem u zemlji. Početkom oktobra Broz se ponovo obratio tražeći naoružanje i municiju od Sovjeta.\nTom prilikom je obećana konkretna pomoć, a postignut je i dogovor o obeležavanju mesta za sletanje aviona, utvrđeni su i znakovi raspoznavanja. Ipak, dogovor nije realizovan jer je Molotov 12. decembra obavestio Dimitrova da se to "ne sme raditi".\nDa li je u pitanju bio strah od mogućeg neuspeha prilikom prebacivanja tovara u Jugoslaviju ili se radilo o sovjetskom zaziranju od isporuka oružja partizanskom pokretu u vreme već započetog građanskog rata, što bi svakako izazvalo reakcije vlade u Londonu i zapadnih saveznika, za sada nije moguće odgonetnuti. Uprkos više puta ponovljenim molbama, sve do kraja 1943. izostaće direktna sovjetska vojna podrška partizanskom pokretu.\nIzbalansirana politika SSSR-a prema pokretima otpora, oličena u održavanju dobrih odnosa sa jugoslovenskom vladom u Londonu, odbijanju da pozove partizansko vođstvo da se stavi pod komandu Dragoljuba Mihailovića i u krajnje suzdržanoj podršci partizanskom pokretu, potrajala je do leta 1942. godine kad su Sovjeti politički i propagandno otvoreno stali na partizansku stranu.


RTCG - Radio Televizija Crne Gore - Nacionalni javni servis :: Svijet :: Turska još uvijek ne pristaje na prijem Švedske i Finske u NATO\n25. 05. 2022. 21:33 >> 21:39 1\nTurska još uvijek ne pristaje na prijem Švedske i Finske u NATO\nTurska neće pristati na prijem Švedske i Finske u NATO ako one ne preduzmu "konkretne mjere" oko bezbjednosnih pitanja koje nju brinu, upozorio je danas visoki zvaničnik turskog predsjedništva.\nIbrahim Kalin, portparol turskog predsjedništva i bliski saradnik predsjednika Redžepa Tajipa Erdogana, primio je delegacije diplomata te dvije zemlje poslate u Tursku da pokušaju da ubijede Ankaru koja se protivi njihovom pristupanju Alijansi.\n"Jasno smo rekli našim sagovornicima da proces (njihovog pristupanja NATO) ne može da napreduje dok se ne zadovolje bezbjednosne brige Turske, sa konkretnim mjerama i određenim datumima", rekao je on poslije razgovora koji su trajali pet sati.\nOn je rekao da su sagovornici to primili k znanju i da će to prenijeti svojim vladama.\n"Nastavićemo razgovore kada budemo dobili njihov odgovor na naše zahtjeve", rekao je Kalin.\nTurska optužuje te nordijske zemlje, posebno Švedsku koja ima veliku zajednicu turskih izgnanika, da prima kurdske militante iz Radničke partije Kurdistana (PKK) koju ona smatra terorističkom organizacijom.\nOna takođe osudjuje prisustvo u tim zemljama pristalica propovjednika Fetulaha Gulena za koga Turska sumnja da je organizovao neuspjeli puč u julu 2016.\nAnkara sada traži od te dvije zemlje da naprave "konkretne korake" oko "prisustva terorističkih organizacija na organizacionom, finansijskom i medijskom nivou", rekao je Kalin.\nPortparol je takođe ponovio zahteve Ankare oko izručenja osoba koje su prema njoj vezane za PKK ili Gulenov pokret.\nKalin je rekao da je optimista oko još jednog spornog pitanja, oko ukidanja restrikcija koje je Stokholm uveo za izvoz oružja Ankari. To je usvojeno 2019. godine posle turske vojne operacije u Siriji.\nRekao je da su primijetili "pozitivan stav" po tom pitanju, uz ocjenu "da nije prikladno nametati sankcije među saveznicima".\n"Mi nismo pritisnuti vremenom... neprihvatljivo je za nas da vidimo da se ignorišu neke procedure i da se stvari ubrzavaju", rekao je on.\nŠvedska i Finska podnijeli su pismene zahteve za ulazak u NATO prošle nedelje.\nNATO Finska Švedska\nŠvedska i Finska će značajno doprinijeti NATO-u\nJačanje američkog vojnog prisustva u Evropi\nNATO jača snage u istočnoj Evropi


Venger hvali nemačko-španski tandem, Žiruu daje još vremena - Sportske.net\nVenger hvali nemačko-španski tandem, Žiruu daje još vremena\nMenadžer Arsenala zadovoljan je načinom na koji su se Santi Kasorla i Lukas Podolski uklopili u igru "Tobdžija" dok "jalovom" Olivijeu Žiruu daje još vremena i pruža podršku u adapttaciji na novu sredinu.\nArsen Venger oduševljen je kako su se letošnja pojačanja uklopila u Arsenalov stil igre. To se odnosi na Santija Kasorlu i Lukasa Podolskog, koji već funkcionišu kao pravi tandem, dok Olivije Žiru ima manjih problema u adaptaciji.\nBivši napadač Monpeljea još uvek nije "probio led" na "Emirejtsu" ali i dalje ima neizmernu podršku svog zemljaka i menadžera Arsena Vengera.\n"Osećam da Žiru igra pod pritiskom i svakako je neophodno da mu se da prostora za disanje. Još uvek ne znam da li će igrati protiv svog bivšeg kluba u utorak ali verujem da je došlo vreme da shvati da ne treba da se obazire na pritisak već da igra onako kako najbolje ume" rekao je Venger komentarišući Žirua.\nŠto se tiče Kasorle i Podolskog, francuski stručnjak za sada nema zamerke na ovaj dvojac koji je ponovo blistao na jučerašnjem meču sa Sautemptonom.\n"Zadovoljstvo je posmatrati Kasorlu dok igra. On je tipičan primer veznog fudbalera koji oslikava fudbal u Španiji. Tehnički perfektan, uvek misli korak unapred i poseduje timski duh. Što se Lukasa tiče, on je do sada odigrao 101 meč za reprezentaciju Nemačke. To mu je omogućilo da se sjajno adaptira a fizičke predispozicije i fenomenalna završnica čine ga vrhunskim fudbalerom" okarakterisao je tandem Santi-Poldi, Arsen Venger.\nArsenal je, predvođen potonjom dvojicom, juče savladao Sautempton rezultatom 6:1 i sada se nalazi na trećoj poziciji na tabeli Premijer lige sa osam osvojenih bodova iz četiri odigrana meča.


ČADEŽ O PROGRAMU MOJA PRVA PLATA: Mladi da iskoriste šansu i steknu radno iskustvo\nposlodvaci su prijavili više pozicija nego što se to očekivalo\n08.10.2020. 15:03h 08.10.2020. 15:03h\nZa program "Moja prva plata" poslodvaci su prijavili više pozicija nego što se to očekivalo, rekao je danas predsednik PKS Marko Čadež i pozvao mlade da iskoriste ovu šansu, steknu radno iskustvo i unaprede svoju radnu biografiju.\nPredsednica Vlade Srbije Ana Brnabić, ministar omladine i sporta Vanja Udovičić i predsednik Privredne komore Srbije održali su danas sastanak sa predstavnicima udruženja mladih na temu programa "Moja prva plata" i programa zapošljavanja mladih.\nČadež je nakon tog sastanka novinarima rekao je interesovanje za program bilo veoma značajno i da je prijavljeno 20.000 pozicija, a da se prijavilo 10.000 kompanija od kojih je više od 8.000 ispunilo uslove javnog poziva.\nRekao je da postoji interesovanje svih industrija, ali najviše za sektor usluga.\nČadež je naveo da je 70 odsto pozicija predviđeno za kandidate sa završenom srednjom školom, a 30 odsto za one sa visokim obrazovanjem.\nNajviše su traženi ekonomisti, mašinski, građevinski, elektro inženjeri, lekari, stomatolozi, zatim oglašeno je i dosta poslova u oblasti trgovine, tekstilne industrije, nekoliko grana metalske industrije, prehrambene, prerađivačke industrije, proizvodnji nameštaja, sektoru usluga.\n"Mislim da je ovo dobar program, imamo veliki broj pozicija i moja današnja poruka mladima je iskoristite ovu šansu i počnite da gradite CV praktično od danas i stičete radno iskustvo", poručio je Čadež.\nSticanje radnog iskustva kaže, važno je jer ako posle devet meseci ne uspeju da ostanu u firmi u koju sada budu primljeni sa tim iskustvom moći će lakše da se zaposle na nekom drugom mestu.\nSamedin Rovčanin iz Krovne organizacije mladih rekao je da je tema današnjeg sastanka osim programa "Moja prva plata" bilo i stambeno zbrinjavanje mladih, rešavanje drugih problema na lokalu".\nNaveo je da je važno što će prijava kandidata u okviru programa trajati mesec dana kako bi svi koji žele stigli da se prijave i dodao da je ovo jako važna prilika za mlade i prvi korak koji ne bi trebalo da ostane kratkoročna mera te da će doprineti dugoročnom smanjenju nezaposlenosti.\nDANAS POČINJE PRIJAVLJIVANJE ZA PROGRAM MOJA PRVA PLATA: Ova zanimanja su najtraženija, na raspolaganju oko 8.500 poslodavaca\nRovčanin je dodao da se nada da će za naredne korake biti opredeljeno i više sredstava.\nTakođe je dodao da do sada nije bilo dovoljno prilika da mladi steknu prvo radno iskustvo ili one nisu bile dovolno dobre i plaćene.\nRovčanin je pohvalio odluku predstavnika vlade da pozovu i od predstavnika Krovne organizacije mladih čuju mišljenje o programu.\nPrijavljivanje kandidata u okviru programa "Moja prva plata" počinje danas i trajaće do 8. novembra. Izbor poslodavaca takođe počinje danas, a trajaće do 15. novembra.\nKonačna lista izabranih poslodavaca i kandidata, sa brojem odobrenih izvršilaca za svakog poslodavca, biće objavljena na portalu mojaprvaplata.gov.rs, najkasnije do 27. novembra ove godine.\nNakon objave sledi zaključivanje ugovora između Nacionalne službe za zapošljavanje, poslodavaca i izabranih kandidata, i to u periodu od 28. novembra do 14. decembra.\nVlada Srbije program "Moja prva plata" pokrenula je sa ciljem da se podstakne osposobljavanje za rad mladih ljudi i pruži podrška privredi u rešavanju problema nedostatka kadrova.\nMarko ČadežPKSMoja prva plata


Književno-stripsko veče Pavla Zelića u Kragujevcu • Art-Anima\nKnjiževno-stripsko veče Pavla Zelića u Kragujevcu\nPavle Zelić će po prvi put pred Kragujevčanima predstaviti svoj roman “Peščana hronika” u četvrtak, 24. aprila sa početkom u 19 časova, u galeriji Narodne biblioteke “Vuk Karadžić” u Kragujevcu, ulica Dr Zorana Đinđića 10.\nRoman pokriva u srpskoj književnosti nikada ranije obrađenu istorijsku temu omladinskih radnih akcija posle II svetskog rata, i uklapa je u uzbudljiv trilerski zaplet sa elementima fantastike. Ova formula se pokazala izuzetno uspešnom, pa je “Peščana hronika” do sada privukla veliku pažnju medija, publike i kritike i našla se u širem izboru za NIN-ovu nagradu za roman godine a doživela je i drugo izdanje. Roman je intenzivno promovisan kako u Beogradu, ali i širom Srbije, pa i u regionu u Hrvatskoj i Bosni i Hercegovini.\nPored toga, ovo će biti prilika da se sa autorom govori i njegovim drugim umetničkim angažmanima, pa će tako biti upriličena i mala izložba stripa “Družina Dardaneli” koji potpisuje kao scenarista dok je crteže za ovaj izuzetno uspešan album uradio slikar Dragan Paunović, takođe poznat po stripskoj adaptaciji hit romana “Konstantinovo raskršće” Dejana Stojiljkovića.\nRazgovor sa Zelićem će voditi kragujevačka spisateljica Tatjana Janković, a posetioci na promociji će se na jedinstven način približiti vremenu i atmosferi radnih akcija koje roman opisuje.\nPrevious Danas izložba ilustracija iz knjige “Ale i bauci”\nNext Iz biblioteke Hogvorta u ruke srpskih “haripoterovaca”


Brnabić: Srbija pregovara sa COVAX – Studio B\nBrnabić: Srbija pregovara sa COVAX\nBrnabić: Srbija pregovara sa COVAX Tanjug\nObjavljeno: 16.09.2020. 14:35 Izmenjeno: 16.09.2020. 17:44\nPremijerka Ana Brnabić odbacila je optužbe Udružene opozicije Srbije i poručila da Vlada Srbije već duže vreme sa globalnim programom COVAX razgovora o modalitetima saradnje kad je reč o pristupu vakcini protiv kovida-19, koji će se potvrditi 18. septembra.\n„Za žaljenje je što globalni problem naša opozicija koristi za unutrašnju političku borbu. Kao i uvek, i ovog puta su i nekompetentni i neinformisani“, napisala je Brnabić na Tviteru.\nOna je istakla da Vlada Srbije sa COVAX-om razgovara već duže vreme oko modaliteta saradnje koji će biti potvrđen 18. septembra.\nUdružena opozicija Srbije danas je od vlade zatražila da se obrate međunarodnim organizacijama kako bi se obezbedilo da građani Srbije dobiju vakcine koje će biti dostupne i građanima EU i navela da se srpska vlada nije prijavila za COVAX Facility program (Globalni pristup kovid-19 vakcini).\nU saopštenju UOPS-a se navodi da su poslali zahtev Evropskoj komisiji sa pitanjem da li će građanima Srbije biti dostupna bezbedna vakcina protiv Kovida-19 i da su dobili odgovor da Srbija nije deo programa COVAX Facility, kojim upravlja Globalna alijansa za vakcine i imunizaciju u saradnji sa Svetskom zdravstvenom organizacijom, a u čijem finansiranju učestvuje i EU.\n„Program za cilj ima da obezbedi siguran pristup vakcinama koje nabavlja COVAX po dogovorenoj ceni. Deo ovog programa, na zahtev njihovih vlada su zemlje van EU poput Jermenije, Crne Gore i Severne Makedonije, ali i Portugal, Norveška, Švajcarska i Ujedinjeno kraljevstvo. Srbija nije deo ovog programa jer se naša Vlada nije prijavila“, navodi se u saopštenju.


Susret Branković-Bomberger: Obezbijediti kontinuitet u radu Instituta za nestale osobe\nVlada Federacije Bosne i Hercegovine pridaje poseban značaj ubrzanju procesa pronalaženja nestalih osoba i u tom kontekstu izuzetno cijeni učinke i rezultate koje je ostvarila Međunarodna komisija za nestale osobe (ICMP), izjavio je premijer Federacije BiH Nedžad Branković tokom današnjeg susreta sa generalnom direktoricom ove institucije Kathryne Bomberger i njenim saradnicima.\nPored razmjene mišljenja o dosadašnjim iskustvima iz rada ove komisije, u razgovoru je bilo riječi i o potrebi stvaranja neophodnih uvjeta za kontinuiran rad i funkcionisanje Instituta za nestale osobe (INO) koji je 2.000 godine od OHR-a preuzeo poslove zajedničkih ekshumacija na nivou Bosne i Hercegovine.\nDogovoreno je da se, u cilju rješavanja ovih pitanja, još tokom ovog mjeseca organizira zajednički sastanak predstavnika entitetskih i Vlade Distrikta Brčko sa predstavnicima Međunarodne komisije za nestale osobe i Međunarodnog komiteta crvenog krsta.\nNačin i oblici podrške Federalne vlade u tom poslu koja je, prema ocjeni gospođe Bomberger, aktivno i uspješno sarađivala u aktivnostima na uspostavi ovog instituta, biće konkretizirani u Federalnom ministarstvu raseljenih osoba i izbjeglica.\nPremijer Branković je prihvatio poziv gospođe Bomberger da, sa saradnicima, uskoro posjeti sjedište i laboratoriju Međunarodne komisije za nestale osobe u Sarajevu koja je prošle sedmice uspješno okončala identifikaciju 5.000 osoba ubijenih na području Srebrenice.


Super liga - Voša na vrhu, Ivanjičani požurili na Nušićijadu, slavlje Beograđana - Sportske.net\nVojvodina je uspela da slavi u gradskom derbiju, dok je veoma zanimljivo bilo u Ivanjici.\nNestanak struje u Ivanjici!Lalatović očekuje pobeduTrener Voždovca: "Pokazaćemo svoj talenat protiv Mladosti"Rad dobio novog treneraLalatović jasan, postoji samo jedan cilj\nVojvodina je uspela da slavi danas kao gost u duelu protiv Proletera u okviru gradskog derbija.\nEkipa Nenada Lalatovića je uspela da slavi sa 0:1, a jedini gol na meču postigao je Ognjen Đuričin.\nOvom pobedom je tim Vojvodine uspeo da izbije na prvo mesto na tabeli domaćeg prvenstva, mada ima utakmicu više od Bačke.\nRad je danas savladao Mačvu sa 2:0, stigao je do druge pobede u prvenstvu i to protiv poslednjeplasiranog tima prvenstva, Mačve.\nVoždovac je uspeo da slavi sa 2:0 protiv Mladosti iz Lučana, u oba poluvremena je postigao po jedan gol.\nU prvom Jevtić postiže gol nakon asistencije Nikolića u 43. minutu utakmice, da bi u 66. minutu Purtić postavio konačan rezultat.\nJavor i Napredak su, skoro kao i uvek, odigrali zanimljivu utakmicu. Već u 9. minutu je Javor poveo sa 1:0, a strelac je bio Petković nakon asistencije Sevića. Izjednačili su gosti golom Pajovića u 53. minutu, da bi Javor krenuo ponovo u akciju ka golu protivnika.\nMožda i najlepši gol u Super ligi ovog kola postigao je Nikola Kuveljić koji je šutem sa 25 metara pocepao mrežu Jevrića, ali se Napredak nije predavao do samog kraja i uspeo je da izjednači rezultat. Igrao se 80. minut, Ivanović je izjednačio rezultat na 2:2


Kurs za tretman hijaluronskim filerima, Aranđelovac, Beograd, Bor, Čačak, Ćuprija,…\nKada osoba dođe u određene godine, sasvim očekivano opada tonus kože lica i javljaju se mnoge bore i druge promene na koži koje doprinose lošem izgledu, a neretko se događa da ljudi koji pate od ovih promena imaju i primetan gubitak samopouzdanja. Srećom, sve to može da se reši na prilično bezbedan način, a zahvaljujući napretku savremenih antiejdžing metoda u koje spadaju i tretmani hijaluronskim filerima. Osim što spada u red praktično neškodljivih tretmana, postoji još jedna prednost koja se odnosi na vreme trajanja tretmana hijaluronskim filerima. Naime, čitav tretman traje svega 10 minuta, a efekti su vidljivi odmah po njegovom završetku.\nVrlo je važno napomenuti i to da, iako se tretmani dermalnim filerima najčešće primenju za kožu lica, odnosno za uvećavanje usne, isticanje ivice usana, kao i za promenu oblika usana, te za popunjavanje nazo - labijalnih i marionetskih bora, za smanjenje bora oko očiju, ali i za popunjavanje bora na čelu i između obrva, ovaj tretman je primenljiv i u mnogim drugim situacijama. Tako se, recimo koristi i za smanjenje bora na vratu, smanjenje bora na dekolteu, između grudi, ali i za regeneraciju kože na šakama. Posebno je zanimljivo što se tretmani hijaluronskim filerima primenjuju i kao odlično sredstvo za popunjavanje ožiljaka koji su nastali od akni.\nA da bi pacijenti zaista osetili sve blagodeti korišćenja ove metode, koja nema doživotan efekat, ali je vrlo dugotrajna, te se ponavlja isključivo po potrebi, neophodno je i da osobe koje su specijalizovane za izvođenje ovakvih tretmana poseduju dovoljan nivo kvalifikacija. Upravo iz tog razloga je obuka i kurs za tretmane hijaluronskim filerima koju Akademija Oxford organizuje u svim svojim poslovnicama u Srbiji, a što znači na preko čak 20 lokacija namenjena isključivo lekarima i stomatolozima. Tako da svaki kandidat koji želi da pohađa ovaj kurs mora prilikom prijavljivanja da organizatoru obuke na uvid priloži i važeću diplomu medicinskog ili stomatološkog fakulteta, odnosno broj licence za obavljanje ovih poslova.\nPredavači u okviru kursa za tretmane hijaluronskim filerima su internacionalni treneri za hijaluronske filere spec. dr med. Danijela Babović, dermatovenerolog i doktor medicine Nikola Bačujkov (Advance Facial Rejuvenation - Miami), koji će svoje iskustvo da prenesu na najbolji mogući način polaznicima obuke. A po završetku kursa, iako su polaznici osposobljeni za samostalan rad, oni imaju mogućnost da ostanu u kontaktu sa predavačima, te da od njih zatraže savet ili sugestiju u bilo kojoj prilici.\nPrijavu za ovaj kurs može da izvrši svaki kandidat u bilo kojoj poslovnici organizatora obuke i to tokom cele godine.\nProgram kursa za tretmane hijaluronskim filerima\nU okviru obuke za tretmane hijaluronskim filerima, koja je osmišljena kao jednodnevna, polaznici se upoznaju u teorijskom delu sa osnovama primeme hijaluronskih, odnosno dermalnih filera.\nVrlo važan segment ovog kursa jeste u deo koji se odnosi na apsolutne i relativne indikacije za primenu dermalnih filera, a posebna pažnja se obraća i na upoznavanje polaznika sa kontraindikacijama za primenu hijaluronskog implanta, odnosno sa tehnikama rada - vektorima aplikacije. U završnom delu teorijskeog dela kursa, polaznici se upoznaju sa neželjenim efektima prilikom izvršenja tretmana hijaluronskim filerima, te načinima njihove sanacije.\nPraktičan deo obuke za tretmane hijaluronskim filerima je zamišljen kao rad na živim modelima, stim da je obaveza organizatora kursa da obezbedi modele na kojima će lekari ili stomatolozi, odnosno polaznici kursa da primene znanja koja su stekli u okviru teorijskog dela.\nObuka traje jedan dan i to u periodu od 11 do 18 časova. Teorisjki deo počinje u 11:30 časova, uzevši u obzir da je prvih pola sata namenjeno registraciji svih polaznika i upoznavanju sa predavačima. Kada se završi teorisjki deo kursa, počinje praktični deo koji traje od 13 do 18 časova, nakon čega sledi diskusija i dodela sertifikata o pohađanju ove obuke.\nKome je obuka za tretmane hijaluronskim filerima namenjena?\nJedini uslov koji kandidat mora da ispuni da bi pohađao kurs za tretmane hijaluronskim filerima jeste da poseduje zvaničnu diplomu medicinskog, odnosno stomatološkog fakulteta. A svaki lekar ili stomatolog koji odluči da pohađa ovu obuku ima obavezu i da prilikom prijavljivanja donese na uvid važeću diplomu kojom potvrđuje svoje kvalifikacije, odnosno da navede broj licence.\nKoliko traje kurs za tretmane hijaluronskim filerima?\nObuka u okviru kursa za tretmane hijaluronskim filerima je osmišljena kao jednodnevna, a traje u periodu od 11 do 18 časova, odnosno 7 sati ukupno, a prema važećem planu i programu nastave.\nKoja je cena obuke za tretmane hijaluronskim filerima?\nCena kursa za tretmane hijaluronskim filerima je 300 evra.\nUslov za održavanje obuke za tretmane hijaluronskim filerima jeste da se oformi grupa od 5 polaznika. Kada se prijavi dovoljan broj zainteresovanih polaznika, organizator kursa će ih na dogovoren način obavestiti o tome u kojoj od preko 20 poslovnica Akademije Oxford će biti održan kurs i u kom terminu.\nsvaki polaznik kursa za tretmane hijaluronskim filerima mora da ispuni osnovni uslov za pohađanje, te da na uvid donese i važeću diplomu medicinskog ili stomatološkog fakulteta ili broj licence\nuplata se vrši direktno u poslovnici one Akademije Oxford u kojoj se i organizuje kurs i obuka


Treći Sarajevo PR Open - PRIME Communications\nTreći Sarajevo PR Open\nHome/Novosti/Treći Sarajevo PR Open\nBy PRIME / 15.10.2009\nSarajevo PR Open je po treći put okupio vrhunske predavače i ugledne PR stručnjake koji su sa više od 100 učesnika podijelili svoja iskustva na polju komunikacije i društveno odgovornog poslovanja.\nNa jednodnevnoj konferenciji o odnosima s javnošću, koja je održana u hotelu Sarajevo, o društveno odgovornom poslovanju govorile su Ksenija Renko, direktorica Publicis Consultants Zagreb, Martina Rizman Matić, koordinatorica društvene odgovornostiVipnet-a, Andreja Pavlović, Hauska & Partners Group, te drugi predavači iz BiH i regije.\n“Skupovi poput Sarajevo PR Open-a su vemoa značajni, jer omogućavaju PR praktičarima da razmjenjuju iskustva. Smatram da u BiH ima mnogo kompanija koje posluju društveno odgovorno ali mnoge to ne komuniciraju na pravi način, zbog toga je bitno da se što više govori o društveno odgovornom poslovanju, jer je to i jedan način da animiramo i druge kompanije da se na tom polju što više angažuju. Naša komapnija strateški planira društveno odgovorno poslovanje u sklopu godišnjih planova i svi naši zaposlenici su ponosni što zajedno doprinosimo zajednici”, istakla je Vesna Beganović, direktorica agencije Via media.\nUčesnicima je predstavljeno istraživanje o društveno odgovornom poslovanju u BiH iz kojeg su mogli saznati da li kompanije u BiH strateški planiraju društveno odgovorne akcije, koje segmente u zajednici kompanije najviše podržavaju, koje kompanije su prepoznate kao društveno odgovorne i šta novinari misle o društvenoj odgovornosti kompanija u BiH. Istraživanje među poznatim bh kompanijama i uglednim bh novinarima je realizovala Lejla Brčaninović, PR direktorica agencije PRIME Communications Sarajevo u saradnji sa svojim kolegama.\nDžejna Bajramović, direktorica marketinga Fabrike duhana Sarajevo, je predstavila aktivnosti FDS-a, kao domaćeg primjera, i istakla je koliko DOP može biti dobra vodilja za uspješno poslovanje. FDS je i od strane bh novinara prepoznata kao društveno odgovorna kompanija.\nVeliku interesovanje kod učesnika izazvala je i panel diskusija o temi „Značaj društveno odgovornog poslovanja za kompanije u vrijeme krize” na kojoj su učestvovali predstavnici bh kompanija, agencija i Srba Jovanović,član Odbora IPRA-e (International Public Relations Asociations).\nTreći Sarajevo PR Open je u skladu sa temom pokazao svoju društveno odgovornu stranu i animirao sve učesnike da se uključe u humanitarnu akciju. Svi prisutni na konferenciji su imali priliku kupiti reprinte autorskih djela Mije Jeličić i time pomoći mladoj djevojci koja boluje od dijabetesa i kojoj je potrebna transplantacija pankreasa.\nUspješno realizovan treći Sarajevo PR Open je ponovo omogućio PR praktičarima u BiH da se dodatno edukuju, da uspostavljaju nove saradnje i razmjenjuju iskustva koja će im u svakodnevnom radu pomagati. Sarajevo PR Open je i kroz ovu konferenciju dao svoj doprinos u promociji odnosa s javnošću kao neophodne funkcije menadžmenta u našim preduzećima i organizacijama, ali i na uspostavljanju profesionalnih standarda u kvalitetnoj komunikaciji sa svim javnostima.\nČetvrti Sarajevo PR Open je najavljen za mart 2010. godine.\n10. Konferencija HUOJ-a\nPodravka na Mostarskom sajmu gospodarstva\nL’Oreal Paris predstavio nove trendove na Sarajevo Film Festivalu\nIzložba likovnih radova o temi Trgovina ljudima


Vesti online / Sport / Fudbal / Milojević poziva na oprez\nVestionline, crvenazvezdafk.com A\nMilojević poziva na oprez\nU sredu (17.30 časova) "crveno-beli" gosti Mladosti u Lučanima u revanšu polufinala Kupa, a prvi meč im je pripao s 4:1.\nMilojević na pres-konferenciji uoči revanša u Lučanima\n- Tražim od igrača da shvate kako smo odigrali prvo poluvreme i moramo da se ne obaziremo na taj rezultat. Više puta se u fudbalu pokazalo, pogotovo u poslednje vreme, da ta prednost i nije baš tako velika iako deluje, i možete da imate velikih problema. Tražiću da odigramo kao da je bilo 0:0 u Beogradu - rekao je Milojević.\nTrener šampiona Srbije pohvalio je rivala koji stoji na putu ka finalu Kupa. U drugoj utakmici Radnički, na čijem je Čairu meč za trofej, dočekuje Partizan (20 časova). "Crno-belima" je prva utakmica pripala s 1:0.\n- Gostujemo jako dobroj i disciplinovanoj ekipi, koja je odlično vođena od strane kolege Neška Milovanovića. Mladost se do samog kraja borila za Evropu u prvenstvu, a poslednjih godina izrasla je u klub koji ima značaj u srpskom fudbalu. Očekuje nas teška utakmica sigurno i mi ćemo se spremiti na najbolji mogući način. Tražiću maksimalnu ozbiljnost od igrača, ali oni znaju da nam je sada ovo najbitnija utakmica. Želimo da idemo do kraja u Kupu, to nam je drugi cilj, ovo je prepreka koju treba uspešno da preskočimo. Ne sme da bude opuštanja, svakodnevno razgovaramo o tome, crta se podvlači kada se završi sezona i onda se sumira urađeno.\nPrvi cilj je ispunjen osvajanjem titule, sledi sama završnica borbe za duplu krunu, koju Zvezda nema od 2007.\n- Želeli smo da rešimo prvenstvo što pre, zaslužilii smo i ranije to da učinimo nego pre dva kola. Naporno smo radili da ostvarimo cilj, lično sam želeo da imam još više utakmica posle odbrane titule da pružim šansu i drugim igračima. Svi oni su vredno radili prethodnih godinu dana, imam stvarno veliki broj jako dobrih igrača i svi oni zaslužuju minutažu, zato su u Crvenoj zvezdi.\nMilojević je dodao i da će ubrzo moći da računa na sve igrače.\n- Imamo manjih problema sa povredama, videćemo kakva je situacija i sa Boaćijem. Kontrolni snimci kažu da je dosta dobro, očekujem da ću i na njega moći da računam za nekolko dana, a i Jovičić je imao manjih problema, ali u suštini svi su zdravi.\nFUDBAL Milojević: Kup je zanimljiv, nećemo kalkulisati\nFUDBAL Milojević: Važno je da smo imali rezultat\nFUDBAL Kup Srbije: Zvezda sa četiri gola Mladosti zauzela mesto finaliste\nFUDBAL Milovanović: Probaćemo u sledećem meču da pobedimo Zvezdu


U italijanskom gradu Bergamo se održava sajam "Agri travel i slow travel" na kojem Turistička agencija "Rams", na čelu sa direktoricom Sabinom Ramović, predstavlja turističku ponudu bjelopoljske opštine. Sajam traje od 17. do 19. februara, a njegov cilj je promocija ruralnog područja, lokalnih proizvođače i seoskog turizma. Na sajmu će biti održana i konferencija pod nazivom "Održivi turizam za ruralni razvoj koju organizuje" Euro Gites, organizacija koja okuplja asocijacije u oblasti seoskog turizma iz 27 zemalja Evrope.\nNaš cilj je da i Crna Gora postane član ove organizacije, a sajam je idealna prilika za to. Euro Gites je pozvao TA Rams kao primjer dobre prakse, da na konferenciji održim prezentaciju o svojoj firmi što će naravno biti i mogućnost za promociju turističke ponude Crne Gore kaže Sabina Ramović i dodaje da je sajam idealna prilika da proizvođači promovišu svoje proizvode, upoznaju se sa trendovima, razmijene iskustva i steknu nova znanja i poznanstva.\nNa sajmu učestvuju Avdul Adrović iz "Agrokooperative Vrbica" iz Petnjice kao proizvođač organskih žitarica i proizvoda od žitarica, Vukota Stanković iz Berana sa mlečnim proizvodima koziji i kravlji sir, Ana Ukšanović iz Vinarije "Ukšanović" iz Virpazara, Ermina Kajević iz Nevladinog udruženja "Niti iz Bijelog Polja sa ručno rađenim tkačkim proizvodima od vune, Vehbija Abazović iz Bara sa proizvodima od maslina i Samedin Agović predstavnik bjelopoljskog Sekretarijata za preduzetništvo i ekonomski razvoj.


InfoBrcko.com - Da li je na pomolu da građani ponovo gledaju krizu u Vladi i Skupštini Distrikta?\nDa li je na pomolu da građani ponovo gledaju krizu u Vladi i Skupštini Distrikta?\nDa li je na pomolu da građani ponovo gledaju krizu u Vladi i Skupštini Distrikta?\tIstaknuto\nIzjava jučerašnja gradonačelnika Brčko distrikta BiH Siniše Milića otkrila je da je ponovo na pomolu otvaranje vrata krizi u Vladi Brčko distrikta BiH, a najvjerovatnije i brčanskoj Skupštini.\nMilić je izjavio da je trenutno političko stanje u Distriktu stagnacija u funkcionisanju vlasti što ukazuje da Vlada Distrikta i Skupština ponovo uđu u političku krizu.\nDa trenutno u vlasti ne funkcioniše sve kako treba potvrdila je i jučerašnja sjednica Vlade na kojoj su sporne, a vrlo važne teme bile, Zakon o visokom obrazovanju, kreditno zaduženje kod europskih institucija za revitalizaciju "Luke Brčko" kao i strategija upravljanja javnim finansijama.\nMilić je kazao da institucije Distrikta zbog stalnih potreba nekakvih usuglašavanja na političkoj razini, ne rade svoj posao, te naglasio da je nužno da se neke stvari promijene ukoliko se želi napredak ove lokalne zajednice dodajući da bi prvenstveno značilo da Vlada dobije veću autonomiju u svome radu.\n“Usuglašavanje većine je potrebno, ali ne o svim pitanjima. Posebno ne o onim operativnim i onim za koje je već u startu jasno da ne predstavljaju povredu bilo čijeg vitalnog nacionalnog interesa. Ako se to ubrzo ne riješi uskoro bi mogli gledati samo prazan hod Vlade, ali i ostalih institucija Distrikta. I na samim članovima Vlade je da se izbore za svoju veću autonomiju u radu”, kazao je Milić.\nSjednica Skupštine Brčko distrikta BiH danas će se održati sa početkom u 10 sati na kojoj bi zastupnici između ostalog trebali razmatrati nekoliko tačaka po hitnom postupku kao i o budžetu Brčko distrikta BiH za 2017. godinu.